Интернет тармоғида онлайн кутубхона яратмоқчиман. Саволим қуйидагича: адабиётларни веб сайтда жойлаштириш учун кимдан ёки қайси ташкилотдан рухсат олишим керак бўлади? Адабиётларнинг муаллифлик ҳуқуқи бўйича муаллифлардан рухсат сўраш керакми ёки нашриётларми, балки бошқа вазирлик, идораларми? Яна бир савол, электрон кутубхонага киритилган адабиётлардан фойдаланиш бепул ёки тўлов асосида (адабиётларни электрон нусхаларини кўчириб олиш) амалга оширилганда қайси нормаларга амал қилиш керак бўлади? Илтимос, саволларга аниқ, қонунчиликда асосланган тартибда жавоб берсангизлар. Олдиндан раҳмат!\nБиринчи навбатда, қайд қилиш жоизки, Ўзбекистон Республикаси қонунчилиги билан Интернет тармоғида барча эркин фойдаланиши учун жойлаштирилган хусусий электрон кутубхонани ташкил этиш учун рухсатнома олиш кўзда тутилмаган.\nХусусий электрон кутубхонангиз давлат стандартларига мувофиқ бўлиши мақсадида Сизга уни ташкил этишда айрим норматив-ҳуқуқий ҳужжаларга таянишингизни тавсия қиламан.\nЎзбекистон Республикаси Президентининг 2011 йил 23 февралдаги ПҚ-1487-сон қарори билан “2011-2015 йилларда норматив-ҳуқуқий базани такомиллаштириш, ахборот-кутубхона муассасаларини жиҳозлаш, республиканинг интеграциялашган ахборот-кутубхона тармоғини яратиш, электрон ахборот-кутубхона ресурслари фондини шакллантириш, юқори малакали кадрларни тайёрлаш бўйича чора-тадбирлар дастури” тасдиқланганлигини қайд этишдан бошлаймиз. Қарор билан аҳолига ахборот-кутубхона ва ахборот ресурс хизмати кўрсатиш, электрон ресурслар фондини шакллантириш, шу жумладан энг аввало, маънавий бой ва баркамол шахсни ижодий ривожлантириш учун маънавий-ахлоқий, маданий-тарихий, илмий-таълимий аҳамиятга эга босма нашрларнинг электрон нусхаларини яратиш йўли билан шакллантиришнинг асосий вазифалари ҳам белгиланди.\nЮқорида кўрсатилган Ўзбекистон Республикаси Президенти Қарорига мувофиқ Вазирлар Маҳкамасининг 05.07.2011 йилдаги 198-сон қарори қабул қилинган, унга биноан электрон кутубхона тўғрисида намунавий низом (кейинги ўринларда - Низом) тасдиқланган. Низомда электрон кутубхонанинг асосий вазифалари ва функциялари, кутубхона фондини шакллантириш тартиби, шунингдек электрон ахборот-кутубхона ресурсларини тайёрлаш ва қайта ишлашга қўйиладиган умумий талаблар белгиланган. Низомнинг 21-банди билан электрон кутубхонанинг ахборот-кутубхона ресурсларини яратиш, улардан фойдаланиш ва уларни тақдим этиш “Муаллифлик ҳуқуқи ва турдош ҳуқуқлар тўғрисида”ги Ўзбекистон Республикаси Қонуни талабларини ҳисобга олган ҳолда амалга оширилиши белгиланган. Табиийки, юқорида кўрсатилган барча норматив-ҳуқуқий ҳужжатлар давлат кутубхоналари, шунингдек давлат органлари ахборот марказлари қошидаги электрон кутубхоналарга тааллуқли. Бироқ ўз хусусий электрон кутубхонангизни ташкил этишдан олдин сизга юқорида кўрсатилган НҲҲ билан танишиб чиқиш ва уларнинг талабларига мувофиқ бўлишни тавсия этаман.\nМаълумотлар базасидан пулли фойдаланиш йўли билан сайтдан фойда олиш тадбиркорлик фаолияти ҳисобланади. Шунинг учун Сиз қонун билан рухсат этилган ташкилий-ҳуқуқий шакллардан (якка тартибдаги тадбиркор, ХК, МЧЖ ва б.) бирида тадбиркорлик субъекти сифатида рўйхатдан ўтишингиз лозим. Тадбиркорлик субъектларини ташкил этиш ва рўйхатдан ўтказиш Тадбиркорлик субъектларини давлат рўйхатидан ўтказиш, ҳисобга қўйиш ва рухсат берувчи ҳужжатларни расмийлаштириш тартиби тўғрисида низом1 билан тартибга солинади.\nШунингдек сиз 2004 йилдан бошлаб Ўзбекистон Республикасида Ахборот технологиялари ва коммуникацияларини ривожлантириш вазирлиги ҳузуридаги Оммавий коммуникациялар соҳасида мониторинг маркази фаолият юритаётганлигини назарда тутишингиз лозим. Марказнинг фаолияти Ўзбекистон Республикасида босма ва китоб, телерадио-, аудиовизуал маҳсулотлар ва Интернет тармоғи ахборот ресурсларини ишлаб чиқариш ва тарқатиш соҳасида қонун ҳужжатларига риоя қилиниши устидан мониторинг олиб бориш тартиби тўғрисида низомга2 мувофиқ амалга оширилади. Мазкур Низомнинг 4-бандига асосан босма ва китоб, телерадио-, аудиовизуал маҳсулотлар ва Интернет тармоғи ахборот ресурсларини ишлаб чиқариш ва тарқатиш соҳасидаги қонун ҳужжатлари талабларига ахборот хизматлари бозори субъектлари томонидан риоя қилинишини ўрганиш учун мўлжалланган комплекс тадбирларни амалга ошириш ушбу соҳада қонун ҳужжатларига риоя қилиниши устидан олиб бориладиган мониторинг предмети ҳисобланади.\nИнтернет тармоғининг ахборот ресурслари бўлиб Интернет жаҳон ахборот тармоғига уланган ахборот тизимлари таркибидаги электрон шаклдаги ахборот, маълумотлар банки, маълумотлар базаси ҳисобланади. Шундай қилиб, Интернет тармоғига жойлаштирилган электрон кутубхона ҳам Интернет тармоғидаги ахборот ресурси ҳисобланади, шунинг учун сизнинг сайтингиз мониторинг қилинади.\n1. Электрон кутубхона жойлаштириладиган интернет сайт очиш учун махсус рухсатнома олиш зарур эмас.\n2. Босма нашрларни (китоблар, журналлар, газеталар) жойлаштиришда “Муаллифлик ҳуқуқи ва турдош ҳуқуқлар тўғрисида”ги Қонун талабларига риоя қилиниши керак.\n3. Хусусий электрон кутубхона ҳеч бўлмаганда қисман бўлса ҳам электрон кутубхоналар тўғрисидаги намунавий низом талабларига мувофиқ бўлиши тавсия қилинган.\n4. Интернет тармоғидаги маълумотлар базаларини сақловчи ахборот ресурслари устидан назоратни Оммавий коммуникациялар соҳасида мониторинг маркази амалга оширади.


Вашингтон Дамашққа норозилик нотаси юборди\nҲукумат-параст оломон АҚШ элчихонаси деворларига аксил-Америка руҳидаги шиорларни ёзиб кетди.\nВашингтон Дамашқдаги АҚШ ва Франция элчихоналари оломон ҳужумига учраган пайтда Сурия расмийлари чора кўрмагани юзасидан норозилик нотасини юборди. Хабарларга кўра, душанба куни президент Башар ал-Ассад тарафдорларидан иборат ҳужумчилар элчиларнинг Ҳама шаҳрига борганига норозилик ўлароқ, дипломатик миссиялар биноаларини тошбўрон қилган пайтда Сурия расмийлари буни тўхтатиш чораларини кўрмаган.\nҚўшма Штатлар Суриянинг Вашингтондаги ишончли вакилини давлат департаментига чақиртириб, унга расмий норозилик нотаси топширди. Бунга душанба куни Сурия ҳукумати тарафдоралари АҚШ ва Франциянинг Дамашқдаги элчихоналарига ҳужум қилган пайтда мамлакат расмийлари бирор чора кўрмагани сабаб бўлди.\nПрезидент Башар ал-Ассаднинг ўнлаб тарафдорлари Америка элчихонаси деворларидан ошиб, бинога қарата тош, тухум ва помидорларни ирғитди. Уларни АҚШ денгиз дессанти аскарлари қувиб солди.\nВашингтон бу хусусда баёнот эълон қилиб, дипломатик ваколатхоналарни ҳимоя қилишдан бош тортгани учун Сурияни қоралади.\nГувоҳларга кўра, намойишчилар деразаларни синдиришга уриниб, элчихона устига Сурия байроғини илиб кетганлар. Улар шунингдек деворларга аксил-Америка руҳидаги шиорларни ёзиб кетишган. Улар орасида АҚШ элчихонасини “ит”, дея ҳақорат қилувчи сўзлар ҳам борлиги айтилмоқда.\nОломон Франция элчихонасига ҳам ҳужум қилди. Уларни қайтариш учун соқчилар осмонга қарата ўт очишга мажбур бўлди.\n8 июл куни АҚШ элчиси Ричард Форд францяилик ҳамкасби Эрик Шавалье билан мамлакат бўйлаб авж олган аксил-ҳукумат намойишларининг ўчоғи бўлиб қолаётган Ҳама шаҳрига бориб, мухолифат фаоллари билан учрашган эди.\nАҚШ Давлат департаменти матбуот вакили Виктория Нуланд Америка элчихонасига қилинган ҳужум ҳақида буларни маълум қилди.\n- Безорилар деворлардан ошиб ўтди. Улар элчихона биноси ичкарисига кира олмади, лекин томнинг тепасига чиқишга муваффақ бўлди. Баъзи ойналар синдирилди ва бошқа шикаст етказилди, шундан кейин улар элчининг қароргоҳига бориб, у ерда ҳам шунга ўхшаш зиён етказишди. Билишимча, АҚШ дингиз дессанти аскарлари уларни қувиб солган, деди АҚШ расмийси.\nНуланднинг айтишича, ғазаб отига минган оломонни Сурия ҳукумати таъсири остидаги телеканал гиж-гижлаган. У шунингдек Қўшма Штатлар Сурия ҳукуматидан ҳорижий дипломатик ваколатхоналарни ҳимоя қилишни талаб қилишини қўшимча қилди.\n- Биз буни Сурия ҳукумати Вена конвенциясига биноан дипломатик иншоотларни ҳимоя қилиш мажбуриятларини бажармади, деб тушунамиз ва бу мутлақо номақбул ҳолдир, деди Нуланд.\nВашингтон Сурия ҳукуматидан етказилган зарар учун товон пули талаб қилишини маълум қилди. Ҳужумлар оқибатида талафотлар бўлмаган.\nДамашқдаги ғарблик дипломатлардан бирининг айтишича, ҳужумчилар пойтахтдан 260 километр узоқдаги Тартус шаҳридан автобусларда олиб келинган.\nАҚШ элчихонаси ёнида истиқомат қиладиган дамашқликлардан бири ҳам Рейтерс агентлигига Ассадга содиқ жанговар гуруҳларга аъзо “шаббиҳалар тўртта автобусда Тарутсдан келгани”ни гаприб берди.\nФранция Ташқи ишлар вазирлиги матбуот котиби Бернар Валеро Сурия ҳукумати оломонни тўхтатиш учун ҳеч нарса қилмаганини таъкидлади.\nУнинг айтишича, ҳужумчилар элчихонага тегишли автмобилни вайрон қилиб, уч нафар соқчига тан жароҳати етказган пайтда “Сурия хавфсизлик кучлари намойишкорона бу зўравонликларни тўхтатишга шошилмаган.”\nВалеро ҳужумни қоралаб, “Дамашқ расмийлари бундай ноқонуний ҳаракат билан Сурия халқини репрессия қилишни тўхтатиш ва демократик ислоҳотларни бошлашга доир фундаментал муаммолардан диққатни чалғита олмайди”, дея баён қилди.\nФранция БМТ Хавфсизлик кенгашида аксил-ҳукумат намойишларини куч билан бостираётган Ассад режимини қораловчи резолюциянинг қабул қилиниши ташаббускорларидан биридир.\nИнсон ҳуқуқлари ташкилотларига кўра, март ойида президент Башар ал-Ассад режимига қарши намойишлар бошланганидан бери Сурияда 1400 га яқин норозилар ўлдирилган.\nАҚШ Давлат котиби Ҳиллари Клинтон душанба куни қилган чиқишида Сурия Президенти Башар ал-Ассад легитимлигини йўқотди ва у “тенги топилмайдиган шахс эмас” дея баён қилди.\n- Яна бир нарсани айтишим керак, агар кимда ким, жумладан президент Ассад ҳам, Қўшма Штатлар режим бу бўҳрондан омон чиқиб, ёвузлик ва репрессияларини давом эттиришига яширинча умид қиляпти деб ўйлаётган бўлса, хато қилади. Президент тенги топилмайдиган шўахс эмас ва биз унинг ҳокимият тепасида қолишидан ҳеч қандай манфаат топмаймиз, деди Клинтон.\nДавлат котиби Вашингтонда қилган чиқишида Ассад ислоҳотлар ўтказиш ҳақидаги ваъдалари устидан чиқишига ишонмаслигини қўшимча қилди.\nКлинтон Ассад тарафдорларининг АҚШ ва Франция элчихоналарига қилган ҳужумини қоралади.


Хотин-қизлар фаоллигини ошириш йўлида – Қорақалпоғистон Ахборот Агентлиги\n24 май 2017, 8:32 4739\nАндижонда аёлларнинг ижтимоий-сиёсий фаоллигини ошириш, ҳуқуқ ва манфаатларини ҳимоя қилишга бағишланган илмий-амалий анжуман бўлиб ўтди.\nВилоят ҳокимлиги, хотин-қизлар қўмитаси ва бошқа бир қатор ташкилотлар ҳамкорлигида “Соғлом бола йили” Давлат дастури ижроси доирасида ташкил этилган тадбирда туман ва шаҳар хотин-қизлар қўмиталари фаоллари, ҳуқуқшунос ва олима аёллар, жамоат, нодавлат нотижорат ташкилотлари ҳамда оммавий ахборот воситалари вакиллари иштирок этди.\nПрезидентимиз раҳнамолигида аҳоли, хусусан, хотин-қизлар бандлигини таъминлаш, уларнинг жамият ижтимоий-сиёсий ҳаётидаги фаоллигини ошириш, ҳуқуқ ва манфаатларини ҳимоя қилишга қаратилган кенг кўламли ишлар амалга оширилаётгани алоҳида таъкидланди.\n– Мамлакатимизда хотин-қизлар ҳар томонлама қўллаб-қувватланмоқда, – дейди Андижон вилояти ҳокими ўринбосари, хотин-қизлар қўмитаси раиси Манзура Юнусова. – Айни кунда вилоятимизда икки мингдан зиёд аёл тадбиркорлик, 20 минг нафарга яқини ҳунармандлик соҳасида фаолият юритаётган бўлса, 220 нафари фуқаролар йиғини раиси вазифасида иш олиб бормоқда. Ушбу рақамлар ҳам хотин-қизлар жамиятимиз ҳаётида фаол иштирок этаётганини кўрсатади.\nТадбирда мавзуга оид слайдлар, телероликлар намойиш этилди, мутахассисларнинг маърузалари тингланди.\nСамарали фаолият олиб бораётган бошланғич хотин-қизлар ташкилотлари етакчиларига фахрий ёрлиқ ҳамда эсдалик совғалари топширилди.


Сарҳадлар дахлсизлиги учун |\nСарҳадлар дахлсизлиги учун\nВақт тезкор. Қутлуғжон мактабни тамомлаб, Бахмал туман мудофаа ишлари бўлимига қарашли мудофаага кўмаклашувчи “Ватанпарвар” ташкилоти қошидаги ўқув курсига қатнай бошлади. Машғулотлар давомида ўз қизиқиши ва изланувчанлиги, намунали хулқи билан тенгдошларига ибрат бўлди.\nЧегара қўшинларида муддатли ҳарбий хизмати ниҳоясига етганида, юрак амрига бўйсиниб, фаолиятини шартнома асосида давом эттирди. Чегарачи посбон бир неча марта қўмондонлик томонидан фахрий ёрлиқ ва ташаккурнома билан тақдирланди.\n2008 йилнинг куз ойлари эди. Бир неча ғаразли кимсалар ноқонуний йўл билан юртимиз чегараларини бузиб киришга уринади. Довюрак посбон эса уларга қарши курашиб, жасорат кўрсатади… Қонунбузарлар қўлга олинади.\nМард ва жасур посбон Қутлуғжон Раҳмонов Биринчи Президентимиз фармонига кўра давлатимизнинг юксак мукофоти – “Жасорат” медали билан тақдирланди.\nЯқинда жасур посбоннинг номини абадийлаштириш мақсадида ўзи туғилиб, вояга етган маҳалласи “Қутлуғобод” деб номланди.\nТоғ бағридаги мўъжазгина шинам уйдан Қутлуғжоннинг синфдош ўртоғлари ва қадрдонлари қадами узилмайди. Улар Шоира аяни ёлғизлатмай, ҳам маънавий, ҳам моддий томондан кўмаклашиб, юмушларига ёрдам бериб туришади. Ўқувчилар учун ҳам бу хонадон мардлик ва жасорат тимсоли, ватанпарварлик мактабига айланган.\nБахмал туманидаги 3-умумтаълим мактабида Қутлуғжон Раҳмонов хотирасига бағишлаб алоҳида хона ажратилган. Унда қисм чегара қўшинлари ҳаётини акс эттирувчи стенд, буклет ва кўплаб фотосуратлар тартиб билан қўйиб чиқилган. Жасур посбоннинг мактублари ҳам шу ерда сақланмоқда.\nҚ. Раҳмонов эл-юрт хавфсизлиги ва осойишталигини таъминлаш ҳар бир ўғлоннинг бурчи эканини жуда эрта англаб етган эди. У дарсдан бўш вақтларида ҳарбийлар, айниқса, чегара посбонлари ҳақида бадиий адабиётларни мутолаа қилиб суратлар чизишни яхши кўрар эди. У қисқа умр кўрган бўлсада чин инсон бўлиб яшади.\nЯна ўқинг: Хорижлик мутахассислар билан тажриба алмашилди


Мутлоқ жаҳон чемпиони Александр Усикнинг навбатдаги рақиби Поветкин ёки Ортис бўлиши мумкин\n7 январь, 2019, 14:20 1085\nТеглар:Профессионал бокс | Александр Усик | Александр Поветкин | Луис Ортис\nУкраиналик боксчи супер оғир вазнда ўз омадини синаб кўрмоқчи\nБиринчи оғир вазн тоифасида мутлоқ жаҳон чемпиони Александр Усик тез орада супер оғирда фаолиятини бошлаши мумкин. Унинг янги вазндаги илк рақиби Александр Поветкин ёки Луис Ортис бўлиши кутилмоқда, дея хабар бермоқда чемпионнинг промоутери Александр Красюк.\n– Айни дамда биз ҳеч қандай музокаралар олиб борганимиз йўқ. Усик ва унинг жамоаси дам олмоқда, аммо шуни аниқ айта оламанки, мупер оғир вазнда Усикка рақиб ташлашда муаммолар бўлади. Паркер ва Миллер жанг қилишдан бош тортди. Такам Чисорани рингга чақирди. Диллиан Уайт апрелда Энтони Жошуа билан рингда учрашади, — дея Красюкнинг сўзларини келтиради украин ОАВ.\n– Усикнинг супер оғир вазнда рақиби бўлиши учун иккита яхши номзод қолмоқда. Поветкин ва Ортис. 70% улар бири Усикнинг рақиби бўлади. Агар улар билан келиша олишмасак, Усик март ойида биринчи оғир вазн тоифасида Денис Лебедевга қарши ҳимоя жангини ўтказади. Шу ҳафта охирида биз Эдди Хирн билан учрашамиз ва барчасини муҳокама қиламиз.\nАлександр Поветкин ва Майкл Хантер жангида дуранг қайд этилди\nЛуис Ортис Уайлдерни нокаут қилиш учун "супер" режаси борлигини айтди


Норма маслахатчи / 2021 йил / № 17 / Кадрлар бўлими\nЖисмоний шахс – байналмилалчи жангчи УМШда меҳнат шартномаси бўйича 7 йилдан буён ишлайди – иш графиги нормаси белгиланмаган, дам олиш ва байрам кунлари берилмайди. Меҳнат таътилида ушбу давр кўрсатилмаган.\n1. У фойдаланилмаган меҳнат таътили учун компенсация олиш ҳуқуқига эгами?\n2. Ўзбекистон Республикаси қонун ҳужжатларига мувофиқ байналмилалчи жангчига қандай имтиёзлар берилади? Қандай ташкилотлар ушбу имтиёзларни тақдим этиш ваколатига эга?\n– Аввало таъкидлаш жоизки, меҳнат тўғрисидаги қонун ҳужжатлари нормалари Ўзбекистон Республикасининг бутун ҳудудида ва мулкчилик шаклидан қатъи назар барча ташкилотлар учун амал қилади (МК 3-м.).\n1 Қонун ҳужжатларида «норма белгиланмаган иш куни» тушунчаси мавжуд эмас. МКнинг 115-120-моддаларига мувофиқ иш жараёни ташкил этилиши лозим, бунда ташкилотда ўрнатилган ва меҳнат шартномасида қайд этилган иш режимига қараб дам олиш кунлари берилиши мажбурий ҳисобланади (МК 129-м.).\nИш ҳақини ҳисоблашда иш вақтидан ташқари ишлар, дам олиш кунлари ва байрам кунларидаги ишлар, агар мазкур ишлар ходимнинг розилиги билан ташкил этилган ва мунтазам тусга эга бўлса, мажбурий тартибда ҳисобга олиниши лозим. Ташкилотлардаги ходимларнинг иш ҳақи миқдори меҳнатга ҳақ тўлашнинг энг кам миқдоридан кам бўлмаслиги керак, ҳозирги кунда ушбу миқдор 747 300 сўмни ташкил этади ва бирор-бир юқори миқдор билан чекланмайди (МК 130–132, 153, 157-м.).\nИстисносиз барча ходимларга 15 иш кунидан кам бўлмаган муддат билан йиллик асосий таътил берилади. Меҳнат шартномаси бекор қилинганда, яъни ишдан бўшатилганда ходимга фойдаланилмаган барча йиллик асосий ва қўшимча таътиллар учун ҳамда ходимларнинг хоҳишига кўра иш даврида 15 иш кунидан ортиқча қисми учун, агар назарда тутилган бўлса, пуллик компенсация тўланади (МК 133, 134, 151-м.).\nШахс иш жойида йўқотилган ҳуқуқларини тиклаш учун ташкилот жойлашган жойдаги туман Бандликка кўмаклашиш марказига ёки судга мурожаат қилиши мумкин.\n2 Байналмилалчи жангчиларга улар уруш қатнашчиларига тенглаштирилганлиги сабабли бир қатор имтиёзлар берилади (Уруш қатнашчиларига тенглаштириладиган шахслар рўйхатининг «к» банди, ВМнинг 8.09.2011 йилдаги 252-сон қарори билан тасдиқланган Низомга 1-илова). Қуйидаги имтиёзлар тақдим этилади:\nа) мулкида бўлган мол-мулк солиқ солишдан озод этилади. Мазкур имтиёз уруш қатнашчисининг тегишли гувоҳномаси асосида мол-мулк жойлашган жойдаги солиқ органи томонидан берилади (СК 421-м. 1-қ. 2-б.);\nб) ер солиғини тўлашдан озод этилади. Мазкур имтиёз уруш қатнашчисининг тегишли гувоҳномаси асосида ер участкаси жойлашган жойдаги солиқ органи томонидан берилади (СК 436-м. 1-қ. 2-б.);\nв) қисман (даромадлар қайси ойда олинган бўлса, ўша ойда ҳар бир ой учун меҳнатга ҳақ тўлашнинг энг кам миқдорининг 1,41 баравари миқдоридаги даромадлар бўйича) солиқ солишдан озод этилади (СК 380-м. 1-қ. 2-б.). Мазкур имтиёз иш ҳақи тўлашда қўлланилади;\nг) шаҳар йўловчи транспортида (таксидан ташқари) бепул қатнаш ҳуқуқи берилади («Шаҳар йўловчи транспортидан бепул фойдаланишни тартибга солиш тўғрисида»ги Қонун). Имтиёз уруш қатнашчисининг тегишли гувоҳномаси асосида берилади;\nд) уй-жой-коммунал хизматлар ҳақини тўлаш учун ҳар ойлик пуллик компенсация тўловлари базавий ҳисоблаш миқдорининг 45%и миқдорида тўланади, бу 118 111,5 сўмни ташкил этади. Компенсация иш ҳақи билан бир вақтда тўланади (АВ томонидан 30.12.2010 йилда 2175-сон билан рўйхатдан ўтказилган Низомнинг 1-б. «а» кичик б., 3-б.);\nе) иш стажидан қатъи назар, вақтинча меҳнатга лаёқатсизлик бўйича нафақа 100% миқдорда тўланади. Нафақа хўжалик юритувчи субъектларга ўз маблағлари ҳисобидан тўланади (АВ томонидан 8.05.2002 йилда 1136-сон билан рўйхатдан ўтказилган Низомнинг 1, 26-б.);\nж) Республика ихтисослаштирилган илмий-амалий тиббиёт марказлари томонидан бепул тиббий ёрдам кўрсатилади. ЎзР Соғлиқни сақлаш вазирлиги, Қорақалпоғистон Республикаси Соғлиқни сақлаш вазирлиги, Тошкент шаҳар Соғлиқни сақлаш бошқа бошқармаси, вилоятлар соғлиқни сақлаш бошқармалари ҳузуридаги тиббий кўрик комиссиясининг хулосасига асосан бепул даволаниш учун ордерлар берилади (26.02.2003 йилдаги ПФ-3214-сон Фармоннинг 10-б.; Тартибнинг 4-б., ВМнинг 8.06.2004 йилдаги 264-сон қарорига 2-илова);\nз) амбулатор даволанишда имтиёзли равишда дори воситалари билан таъминланади. Ушбу таъминот амбулатория-поликлиника муассасалари орқали бериш ёки дорихоналар орқали амалга оширилади (Рўйхат, Низомнинг 3-б., ВМнинг 22.07.2013 йилдаги 204-сон қарорига 1, 2-сон иловалар);\nи) 2 йилда бир марта Бандлик ва меҳнат муносабатлари вазирлигининг санаторияларига йўлланмалар тақдим этилади. Йўлланмалар таъминоти билан туман (шаҳар) бандликка кўмаклашиш ва аҳолини ижтимоий ҳимоя қилиш марказлари шуғулланади (Йўриқноманинг 2, 3-б., 4-б. «б» кичик б., АВ томонидан 27.04.2012 йилда 2356-сон билан рўйхатдан ўтказилган).\nУшбу рўйхат тугалланган ҳисобланмайди, қонун ҳужжатларида байналмилалчи жангчилар учун бошқа имтиёзлар ҳам назарда тутилган.


Мутахассис COVID-19дан сўнг тикланишга ёрдам берадиган маҳсулотни маълум қилди - Zamin.uz\nМутахассис COVID-19дан сўнг тикланишга ёрдам берадиган маҳсулотни маълум қилди\nФото: «Enrique Castro-Mendivil / Reuters»\nДиетолог Aндрей Князьков COVID-19дан сўнг тикланиш учун энг фойдали маҳсулотни маълум қилди. У «Санкт-Петербург» телеканали эфирида ўз маслаҳатларини берди.\nМутахассис коронавирус билан касалланган одамлар таомномасига қалампир, айниқса, булғори қалампирини киритишни маслаҳат берди. Диетологнинг таъкидлашича, фақат наъматак таркибида С витамини кўплиги бўйича булғор қалампирига бас келиши мумкин.\nКнязьковнинг сўзларига кўра, қалампирнинг барча турларида фойдали моддалар — алкалоидлар мавжуд. Шу боис ҳар қандай қалампир касалликдан сўнг тикланишга ёрдам беради.\nМурч таркибида пиперин бўлиб, у иммун тизим фаолиятини яхшилайди.\nРоссиялик шифокор-фитотерапевт, биология фанлари номзоди Михаил Лушик ҳам қалампир коронавирусдан сўнг тикланишга ёрдам бериши мумкинлигини айтган. Шифокорнинг сўзларига кўра, қалампир қон айланишини кучайтиради, қиздиради ва зарарли маҳсулотларни ювиб чиқаришга ёрдам беради.\nЯнварь ойида терапевт ва диетолог Екатерина Бурляева коронавирусдан қийналаётган беморлар истеъмол қилиш мумкин бўлмаган озиқ-овқат маҳсулотларини санаб ўтганди. Унинг фикрича, пандемия пайтида туз ва қанд, шунингдек, тўйинган ва транс ёғлар истеъмолини чеклаш керак. Бундан ташқари, нон-булка, ун маҳсулотлари, шарбат ва газланган ичимликлар миқдорини камайтириш зарур. “Замин” янгиликларини “Инстаграм”да кузатиб боринг\nЯнгиликлар » Жамият » Мутахассис COVID-19дан сўнг тикланишга ёрдам берадиган маҳсулотни маълум қилди


Олма-Отада 9 нафар ўзбекистонлик аёл фоҳишалик қилаётганида қўлга олинди\n16:37 / 17.08.2015\nОлма-Отанинг ресторанлари, меҳмонхоналари, барлари ва бошқа муассасаларида ўтказилган текширув жараёнида шаҳарнинг Авезов туманида жойлашган шу турдаги биноларнинг деярли барчаси кўздан кечирилди. Zakon.kz ресурсининг хабар қилишича, текширув ишларида миграцион полиция ходимлари ҳам иштирок этган.\nМаълум қилинишича, бир соат ичида 4та меҳмонхона комплекси текширилиб, у ерда “нозик” хизматлар кўрсатаётган 48 киши қўлга олинди. Уларнинг шахси махсус рўйхатлар бўйича текшириб кўрилганда қизларнинг 9 нафари Ўзбекистон, 3 нафари Қирғизистон фуқаролари эканлиги аниқланди. Шунингдек, қирғизистонлик қизлардан бири миграцион қонунчиликни бузганликда айбланиб муқаддам маъмурий жавобгарликка тортилган бўлишига қарамай, мамлакат ҳудудини тарк этмай юргани маълум бўлди.\nЯна 9 нафар қиз жамоат жойларида айнан шундай иш билан шуғулланаётган пайтда қўлга олинган.\nФоҳишалик билан шуғулланиш учун хоналар ажратиб берган 3та меҳмонхона администраторлари ҳам маъмурий жавобгарликка тортилди.


10:01 04.09.2021 569\nЖо Байден «11 сентябр сирлари»ни фош қилмоқчи\nАҚШ президенти Жо Байден 2001 йил 11 сентябр терактлари билан боғлиқ янги материалларни махфийликдан чиқариш тартибини ишга тушириш тўғрисида фармонни эълон қилди, дейилади «Xabar.uz» хабарида.\n«Америка халқи 11 сентябр воқеаларининг 20 йиллиги арафасида, ўша машъум ҳужумлар ҳақида ўз ҳукумати биладиган нарсалардан тўлиқ воқиф бўлишга лойиқдир. АҚШ ҳукумати максимал даражада ошкораликни сақлаб қолиши ва фақат ўта махфий маълумотларнигина очиқламаслиги керак», — дейилади фармонда.\nБайден мамлакат бош прокурори Меррик Гарланд, Адлия вазирлиги ва бошқа тегишли идораларга олти ой ичида бир қатор ҳужжатларни қайта кўриб чиқиш ва махфий маълумотларни ошкор қилишни топширган.\n«Бугун мен АҚШ Адлия вазирлиги ва бошқа тегишли идораларга ФТБ терговлари билан боғлиқ ҳужжатларни 11 сентябр воқеалари махфийлигини назорат қилишни буюрган фармонга имзо чекдим. Фармон бош прокурордан махфий ҳужжатларни кейинги олти ой ичида очиқлашни талаб қилади» — дея президентнинг сўзларини келтиради Оқ уй.\nБайден АҚШ президенти лавозимини эгаллаган куниёқ бундан йигирма йил аввал мамлакатда содир этилган террористик ҳужумлар тўғрисидаги ҳужжатларни ошкор этилишини таъминлаш мажбуриятини олган.\n«Биз бу фожиали ҳодисанинг 20 йиллигига яқинлашаётганимизда, ўз зиммамга юклатилган вазифамни бажараман», — деган Байден.\nМахфий маълумотларни очиқлаш Байденнинг сайловолди ваъдаларидан бири эди.\nҚурбонларнинг оилалари аввалроқ Байден 20 йил олдинги воқеаларга Саудия ҳукумати аралашганига ойдинлик киритиши мумкин бўлган ҳужжатларни ошкор қилмаса, қурбонларни хотрлаш муносабати билан ўтказиладиган тадбирларда иштирок этишига қарши бўлишларини эълон қилишган.\nНью-Йоркдаги эгизак миноралар ва Пентагон биносини 2001 йил 11 сентябрда ўғирланган йўловчи самолётларда нишонга олган 19 кишидан 15 таси Саудия фуқаролари эди.\nЯна бир ўғирланган самолёт Пенсилвания штатидаги далага қулаб тушганди. Уч мингга яқин одам «Ал-Қоида» гуруҳи уюштирган террорчилик ҳужумлари қурбонига айланган.\n12:55 20.Sep.2021 22


Араб коалицияси Санодаги ҳужум бўйича текширувда АҚШ билан ҳамкорлик қилишга тайёр\n14:23 / 09.10.2016\nСаудия Арабистони бошчилигидаги араб коалицияси Вашингтон билан Яман пойтахти Сано шаҳрида 8 октябрь куни дафн маросими вақида уюштирилган ҳужум воқеаси тафсилотларини ўрганишда ҳамкорлик қилишга тайёрлигини билдирган. Бу ҳақда АFP ахборот агентлиги хабар тарқатди.\nБундан олдинроқ, БМТ бош котиби Пан Ги Мун бу фожиани қаттиқ қоралаган ва ҳодиса айбдорларини топишга чақирганди.\nСанода шанба куни дафн маросими вақтида амалга оширилган ҳужум оқибатида 200дан ортиқ киши ҳалок бўлиб, 500дан ортиқ киши жароҳатланган. Қурбонлар орасида шаҳар мэри Абдулқодир Ҳилол ҳам борлиги айтилган.\nБомбардимон уюштиришда гумон қилинаётган Саудия Арабистони бошчилигидаги коалиция айбловларни рад этмоқда.\nСано Араб коалицияси\nАраб коалицияси Ямандаги ҳаво амалиётларини қайтадан бошлади


35237 Ўқиш режими + -\nАллоҳ таоло Рамазон ойини бошқа ойлардан афзал қилди. Рамазон Роҳманга яқинлашиш ҳамда дўзахдан озод бўлиш ойидир. Унда Қуръони карим раҳмат набийси бўлмиш Муҳаммад соллаллоҳу алайҳи васалламга нозил бўлган.\n«Саноқли кунлар. Сизлардан ким бемор ёки мусофир бўлса, бас, саноғини бошқа кунларда тутадир» (Бақара сураси, 184-оят).\nРамазон кунлари бир зумда ўтиб кетадиган азиз меҳмондир. Бу ой уни гўзал ҳолда қарши олган киши учун муваффақиятдир. Набий соллаллоҳу алайҳи васаллам саҳобаларига қувонч улашиб, унинг келгани билан қутлар эдилар. Бу ойда жаннат эшиклари очилиб, жаҳаннам эшиклари ёпилади ҳамда шайтонлар кишанланади. Аллоҳ таоло унинг кечалари орасига муборак кеча бўлмиш қард кечасини бириктиришни ҳукм қилган. Бу кеча мутлоқ барча кечалардан яхшидир. Зеро, унда дўзахдан озод бўлиш бор.\nИнсонлар мана шу фазилатли ойга ҳозирлик кўришда турличадирлар. Улардан баъзилари бу ой кириб келадими ёки йўқми, қизиқмайдилар ҳамда Рамазон ойини оддий кунлар каби ўтказадилар. Шунингдек, намоз ва тавба учун қайғурмайдилар. Улар исрофгар ва ютқазувчилардан ҳисобланадилар. Нуқсонлари ортидан надоматдан бошқасига эга бўлмайдилар. Яна шундай инсонлар борки, улар бу ой келиши билан шодланадилар ва катта шавқ билан тоатларга киришадилар. Улар ҳасад ва нафрат аралашмаган соғлом қалб ҳамда тўғри ният билан бу ойнинг барокати ҳамда тортиқларига эришиш учун нафсларига қарши турадилар. Аҳамиятлиси шуки, бу ой бандалари шукр қилишлари учун муносиб бўлган Аллоҳ таолонинг тортиғидир. Аллоҳ таоло бандаларидан беҳожат ғоний Зотдир. Бандалар эса Аллоҳ таолога муҳтож бўлиб, Унинг раҳматига етишиш учун эшиклари олдида машғул бўладилар.\nРамазондаги ибодатларнинг афзали\nРамазон ойида қалблар ҳузур олади. Унинг илк кечасидан бошлаб ҳар ерни сакинат эгаллайди. Абу Ҳурайра розияллоҳу анҳудан ривоят қилинади. Набий соллаллоҳу алайҳи васаллам: “Қачон Рамазон ойининг аввалги кечаси бўлса, шайтонлар ва ўзбошимча жинлар кишанланур. Дўзахнинг эшиклари ёпилур. Улардан бирор эшик очилмас. Жаннатнинг эшиклари очилур. Улардан бирор эшик ёпилмас. Бир нидо қилувчи: «Эй яхшилик истовчи, келиб қол! Эй ёмонлик истовчи, бас қил!» деб нидо қилур. Аллоҳнинг дўзахдан озод қилинган бандалар бўлур. Ҳар кеча шундай бўлур”, дедилар (Термизий ривоят қилган).\nМана шу нидода тавба қилувчилар ва Аллоҳ таолонинг розилигини истовчилар учун бир фурсат бор. Унинг муножоти роҳатбахшдир.\nИбн Умар розияллоҳу анҳума қачон рўза ойи кирса, Расулуллоҳ соллаллоҳу алайҳи васалламнинг масжидларига кирар ва тонг отгунича намозини қоим қилишда бардавом бўлар эди. Шунингдек, етим ва мискинлардан бошқаси билан ифтор қилмасди. Салафи солиҳлар бу ойда Қуръони каримга катта эътибор қаратар эдилар. Тиловат, тадаббур, ҳифз ила унга киришардилар. Молик ибн Анас розияллоҳу анҳу илм мажлисларига кўп борадиган киши эди. Қачон Рамазон ойи кирса, илм мажлисидан Аллоҳнинг китобига қочарди.\nҚуйидагилар Рамазон ойида мусулмонлар янада эътиборли бўлишлари керак бўлган солиҳ амаллардир:\nРўза. Рўза шундай амалки, Аллоҳ таоло уни Ўзига изофа қилган. Унинг ажри ҳақида бандаларидан бирортасига билдирмаган. Шунингдек, рўзадор учун икки хурсандчилик бор. Бири рўзадорнинг ифтор вақтидаги фурсати, яна бири Аллоҳ таоло билан учрашувдаги фурсатидир. Рўза инсонларда ғолиб келган ҳолатдагидек ичимлик ва таомдан ўзини тийиш билангина ҳосил бўлмайди. Балки рўза ҳаром қилинган нарсалардан жамики аъзоларнинг рўза тутишини ўз ичига олади. Шунинг учун кўзни, қулоқни, тилни ва бошқа аъзоларни Аллоҳ таолонинг ғазабини келтирадиган ҳамма нарсадан муҳофаза қилиш лозим.\nТунги намоз. Рамазондаги тунги намозга ҳозирлик кўриш мўминларда гўзал ҳолатдир. Зеро, Набий соллаллоҳу алайҳи васаллам ҳамда у зотдан кейин саҳобалар ҳам бу ишга ўта ҳарис бўлганлар.\nСадақа. Набий соллаллоҳу алайҳи васаллам сахийликлари ва карамлиликлари билан танилгандилар. У зот соллаллоҳу алайҳи васаллам эсувчи шамол каби эдилар. Рамазонда эса янада сахий бўлардилар. Садақанинг бир қанча кўринишлари бор. Масалан, таомлантириш ҳамда рўзадорларга ифторлик қилиб бериш, хоссатан, фақирлар ва солиҳ биродарларга. Чунки Набий соллаллоҳу алайҳи васаллам: «Ким бир рўзадорга ифторлик қилса, унга унинг ажридек ажр бўлади. Рўзадорнинг ажридан ҳеч нарса нуқсонга учрамаган ҳолда (берилади)», деганлар.\nҚуръони карим қироати. Рамазон ойида Қуръон қироатини кўпайтириш мустаҳаб амаллардандир. Усмон ибн Аффон розияллоҳу анҳу Рамазон ойида Қуръони каримни ҳар куни бир марта хатм қилар эди. Салафлардан баъзилар эса ҳар уч кечада хатм қилишарди. Албатта, уларнинг қироатлари тадаббурдан холи бўлмаган. Балки иймон ва Аллоҳ таолодан қўрқиш уларда янада зиёда бўлган.\nҚуёш кўтарилгунигача масжидда қолиш. Набий соллаллоҳу алайҳи васаллам қачон бомдод намозини ўқисалар, қуёш кўтарилгунига қадар масжидни тарк этмасдилар. Шунинг учун мусулмонлар Набий соллаллоҳу алайҳи васалламга иқтидо қилишлари ва Аллоҳнинг ажрига сазовор бўлишлари янада аҳамиятлидир.\nЭътикоф. Эътикоф бир қанча тоатларни ўз ичига олади. Улар қуйидагилардир: Қуръони карим тиловати, Аллоҳ таолога муножот, масжидни лозим тутиб, унда қоим бўлган ҳолда эътикоф қилиш, Аллоҳ таолонинг розилигига етишиш учун ибодат қилиш. Эътикоф Набий соллаллоҳу алайҳи васалламдан суннат бўлиб қолган амалдир. У зот соллаллоҳу алайҳи васаллам Рамазоннинг охирги ўнг кунлигида эътикофда ўтирар эдилар. Назр қилинган эътикофда эса ҳукм вожибга айланади.\nСилаи раҳм. Аллоҳ таоло умрнинг узунлигини ва ризқнинг кенг бўлишини силаи раҳмга боғлаган. Шунингдек, силаи раҳм буюк хулқлардан бўлиб, Ислом бунга ундаган ҳамда уни адо этмасликдан огоҳлантирган.\nАллоҳ таолонинг зикрини кўпайтириш. Зикр Аллоҳ таолонинг розилигига элтадиган ибодатларнинг энг осонидир. Шу билан бирга туннинг охирги учдан биридаги вақтда ва ифторлик пайтида дуоларга ҳарис бўлиш керак.\nРўзанинг бир қанча фойдалари бор бўлиб, руҳий, ижтимоий ва саломатликка алоқадор жиҳатлари мавжуд. Руҳий жиҳатдан рўза сабрда ёрдам беради. Рамазоннинг кундузларида таом ва шаробдан четланишда инсоннинг иродасини кўтаради. Чунки шаҳватларни ҳамда ғафлатга олиб борадиган нарсаларни кўпайтириш банда билан Аллоҳнинг зикри ўртасида тўсиқ бўлади.\nИжтимоий манфаатлар эса мусулмонлар орасида раҳмдиллик руҳи тарқалишида намоён бўлади. Шундай қилиб, бой киши Аллоҳнинг неъматларини ҳис қилиб, фақирликлари ва иложлари озлиги учун таому шаробдан ман қилинган кимсаларни ёдга олади. Аллоҳ таолога ўзидаги неъматлар учун шукр айтиб, камбағал ва муҳтожларга ёрдам беришга шошилади.\nИлм шуни исбот қилдики, рўза ичакларни тозалаб, жисмни ошиқча нарсалардан поклаб, танани ёғлардан халос қилади.\nДилноза Файзуллоҳ қизи\n02:22 / 25.01.2017 1815\n23:24 / 06.03.2017 2876\n04:32 / 09.12.2016 3040\n18:25 / 26.12.2016 1546


21 апрел 2021, Тошкент вақти: 01:57\nЎшДУ бош биноси.\nЎзбекистон ҳукумати қўшни давлатларда ўқиётган ўзбекистонлик талабаларга ўқишни ватанга кўчириш учун ажратган муддат (15 мартгача) тугаш арафасида Ўш давлат универститетида таҳсил олаётган ўзбекистонлик талабалар ëппасига ўқув юрти раҳбарияти эшиклари олдида тўпланди.\nЮзага келган вазиятда баъзи талабалар тенгдошлари оёқлари остида қолиб ҳам кетди ва шу сабабли, олийгоҳ 12 мартдан бошлаб тартиб ўрнатишга милиция ходимларини жалб қилди.\nЎзбекистонлик талабалар эса олийгоҳ ҳужжат берувчи ходимлар сонини кўпайтирмаганидан норози бўлмоқда.\nЎш давлат универститетида 3500 нафарга яқин ўзбекистонлик талаба ўқийди.\nАҳмаджон универститетнинг тиббиёт факультети талабаси. У ўқишини Андижон давлат тиббиёт универститетига кўчирмоқчи.\nАҳмаджон Озодлик мухбирига шу ҳафта бошидан бери аранг ҳисоб-китоб варақасини олгани, яна бир неча ҳужжат олиши кераклиги, бунинг учун тонгги соат 4 дан бери навбат кутаётганини айтади:\n- Кеча обходнойни олдик, бугун тўлдиришни бошладик. Эрталаб соат 4 да келиб навбатга турувчилар рўйхатини тузганмиз, лекин навбат кўплиги учун рўйхатга амал қилинмади.\nЎш давлат университетида қабул қилинган тартибга кўра, ўқишни Ўзбекистонга кўчирмоқчи бўлган талаба олийгоҳ раҳбари номига ўқишдан четлатиш тўғрисида ариза ёзиши, бу аризани факультет декани “мен қарши эмасман” деб имзолаши, декандан ташқари яна уч тегишли ходим имзолаши керак бўлади.\nАриза имзоланганидан кейин, талабани университет талабалари сафидан чиқариш тўғрисида буйруқ чиқарилади. Шундан сўнг ҳисоб-китоб варақаси олинади. Унда контракт, кутубхона, ётоқхонадан қарзи бор-йўқлиги кўрсатилиши керак. Мазкур ҳужжат билан талаба олийгоҳ методистига боради. У ердан академик маълумотнома олинади. Бу ҳужжатда талаба олийгоҳда неча йил ўқигани, қайси фанлардан қандай баҳолар олгани кўрсатилади. Барча ҳужжатлар йиғилгач, талаба Ўзбекистонга боради.\nОзодлик билан микрофонсиз гаплашган талабаларга кўра, Ўш давлат унивеситетида пайдо бўлган вазиятга Андижон тиббиёт универститети раҳбарияти сабабчи.\nЎқишни кўчиришга рухсат берилган дастлабки кунларда АТУ раҳбарияти ўқишини кўчирмоқчи бўлган талабаларга “Сизлар бориб ўқиб туринглар, ҳужжатни қачон олиб келиш кераклигини ўзимиз айтамиз”¸ деб аризаларни олиб қолган ва ўтган ҳафтанинг шанбасида ҳужжатларни олиб келиш мумкинлигини билдирган.\nШу сабабли ҳам Ўш давлат университетида таҳсил олаётган қарийб 3,5 минг талаба ўз ҳаракатларини бараварига душанба куни бошлаган.\nЎшДУнинг ўқув ишлари бўйича проректори Замирбек Бўжўновга кўра, талабаларнинг ҳужжатларини тезликда олиши учун керакли чоралар кўрилган. Масалан, олийгоҳ деканлари шу кунларда талабалар факультетма-факультет овора бўлиб юрмаслиги учун олийгоҳ бош корпусида ишламоқда.\n- Биз ҳужжат ишлари учун иш вақтини ҳам узайтирдик. Аввал иш вақти соат 9 дан 17 гача бўлса, ҳозир кечки 7 гача ишлаяпмиз. Имкон борича имзо қўйиб бераяпмиз. Ишга эрта келяпмиз. Қолаверса, бош бинода бошқа талабалар ҳам ўқийди. Ўқиш жараёни кетяпти. Талабалар тиқилиб, бақир-чақир бўлиб кетганидан кейин, бошқа талабалар ва ўқитувчилар ҳам ўқиш жараёнига халал бераяпти деб шикоят қилишди. Шундан кейин милиция ходимларини чақириб¸ ўзбекистонлик талабаларни навбат кутиш учун эшикка чиқариб, навбат билан кирадиган қилиб қўйдик.\nПроректорга кўра, университет бош корпусида хужжат берилувчи хоналардаги ходимлар сони кўпайтирилган.\nЎзбекистонлик талабалар билан ишлаётган ходимлардан бирининг айтишича, агарда талаба барча ҳужжатларни тўла олиб келса, бир талаба учун 1 минутдан 5 минутгача вақт кетади. Лекин талабалар, одатда, керакли ҳужжатларнинг барчаси билан келмагани сабабли қайта-қайта қатнашга мажбур бўлмоқда ва шунинг учун ҳар бир талабага хизмат кўрсатишга ўртача 15 – 20 дақиқа вақт сарфланмоқда.\nЎзбекистон Олий ва ўрта махсус таълим вазирининг 6 февраль кунги буйруғи билан Қозоғистон¸ Қирғизистон ва Тожикистонда ўқиëтган ўн минглаб талабанинг ўз ўқишини имтҳонсиз маҳаллий ОТМга кўчиришига рухсат берилди.\nЎзбекистон ҳукумати ҳозирга қадар ўқув йили ўртасида бундай фавқулодда қарор қабул қилинишини тақозо қилган сабабларга изоҳ берган эмас.


Туризмни биргаликда ривожлантирайлик - Қозоғистон ва Қирғизистон таклифлари - 24.06.2021, Sputnik Ўзбекистон\nТуркий тилли давлатлар орасида биргаликда сайёҳлик дастурлари ва умумий туристик харита тузиш – Қозоғистон ва Қирғизистон таклифлари. 24.06.2021, Sputnik Ўзбекистон\nТОШКЕНТ, 24 июн – Sputnik. Бугун Қўқонда бўлиб ўтаётган туркий тилли давлатларнинг туризм вазирлари кенгашида Қозоғистон ва Қирғизистон туризм соҳаси вазирлари биргаликда туристик йўналишларни ривожлантириш ва туризмни тарғиб этишни таклиф қилишди. Sputnik мухбири хабарига асосан. Хусусан Қозоғистон маданият ва спорт вазири А. Раимқулова “Буюк Ипак йўли” йўналиши бўйича биргаликда туристик маҳсулотлар ишлаб чиқиш, ҳамкорликнинг асосий йўналиши бўлиши мумкинлигини алоҳида айтиб ўтди. Қирғизистон иқтисодиёт ва молия вазири ўринбосари С.М. Рысалиев щз навбатида қуйидагиларни таклиф этди:Маълумот учун, Қўқонда 23-24 июн кунлари “Туркий тилли давлатлар ҳамкорлик кенгаши Туризм вазирларининг VI йиғилиши бўлиб ўтмоқда. Унда Ўзбекистон, Қирғизистон, Қозоғистон, Туркия, Озарбайжон ва Венгрия туризм соҳаси вазирлари иштирок этмоқда.\n12:21 24.06.2021 (янгиланди: 13:29 24.06.2021)\nТуркий тилли давлатлар орасида биргаликда сайёҳлик дастурлари ва умумий туристик харита тузиш – Қозоғистон ва Қирғизистон таклифлари.\nТОШКЕНТ, 24 июн – Sputnik. Бугун Қўқонда бўлиб ўтаётган туркий тилли давлатларнинг туризм вазирлари кенгашида Қозоғистон ва Қирғизистон туризм соҳаси вазирлари биргаликда туристик йўналишларни ривожлантириш ва туризмни тарғиб этишни таклиф қилишди. Sputnik мухбири хабарига асосан.\nХусусан Қозоғистон маданият ва спорт вазири А. Раимқулова “Буюк Ипак йўли” йўналиши бўйича биргаликда туристик маҳсулотлар ишлаб чиқиш, ҳамкорликнинг асосий йўналиши бўлиши мумкинлигини алоҳида айтиб ўтди.\nХусусан, Ўзбекистон билан биргаликда ишлаб чиқилган, “Олма – Ота – Тараз – Чимкент – Туркистон – Тошкен – Самарқанд – Бухоро – Хива” туристик йўналиши мисол қилиб кўрсатилди.\nУндан ташқари, икки давлат туроператорларини биргаликда ишлаш учун фаол жалб қилиш;\nШунингдек, туркий тилли давлатлар орасида “Яшил коридорни” кенгайтириш ва визасиз давлатлар сонини ошириш;\nЮНЕСКО ва ЕИнинг қўшма лойиҳаси “Афғонистон, Марказий Осиё ва Эронда Ипак Йўли меъроси” лойиҳасида фаол иштирок этишга таклиф қилди.\nҚирғизистон иқтисодиёт ва молия вазири ўринбосари С.М. Рысалиев щз навбатида қуйидагиларни таклиф этди:\nТурк дунёсининг туристик харитасини тузиш ва унда туркий тилли давлатларнинг бадавлат маданий меъросини акс эттириш;\nҚирғиз бренди – “Умумжаҳон кўчманчилар ўйинлари” потенциалидан туркий тилли давлатларда туризмни ривожлантириш учун фойдаланиш. 2022 йилда Туркияда бўлб ўтадиган 4-Кўчманчилар ўйинлари туризм соҳасида ҳамкорликни янада ривожлантиради;\nЎзбекистоннинг, зиёрат туризми ташаббусини қўллаб-қувватлаш, биргаликда қўшма дастурлар ишлаб чиқиш;\nБуюк Ипак йўли бўйлаб туризмни ривожлантириш. Қирғизистон ҳудудида Ўш, Узген, Жалол-Обод, Тўқмоқ, Бишкек, Талас ва бошқа тарихий шаҳарлар ушбу йўл бўйида бўлган;\nТуркий тилли давлатлар ҳудудида янги темир йўллар қуриш, жумладан "Ўзбекистон – Қирғизистон – Хитой" темир йўлини;\nТуркий тилли давлатлар орасида турли транспорт алоқаларини ривожлантириш, йўл бўйи инфратузилма объектларини қуриш;\nМаълумот учун, Қўқонда 23-24 июн кунлари “Туркий тилли давлатлар ҳамкорлик кенгаши Туризм вазирларининг VI йиғилиши бўлиб ўтмоқда. Унда Ўзбекистон, Қирғизистон, Қозоғистон, Туркия, Озарбайжон ва Венгрия туризм соҳаси вазирлари иштирок этмоқда.


ЎзА - Йигитлар муддатли ҳарбий хизматга жўнаб кетди\n03.02.2017 19:38 Чоп этиш версияси\nЙигитлар муддатли ҳарбий хизматга жўнаб кетди\nПрезидентимиз Шавкат Мирзиёевнинг 2016 йил 21 декабрдаги “Ўзбекистон Республикаси фуқароларини муддатли ҳарбий хизматга навбатдаги чақируви ҳамда белгиланган хизмат муддатларини ўтаб бўлган ҳарбий хизматчиларни Қуролли Кучлар резервига бўшатиш тўғрисида”ги қарори ижроси доирасида муддатли ҳарбий хизматга чақирилган йигитларни тантанали кузатиш маросимлари ўтказилмоқда. Ана шундай тадбирлардан бири Фарғона шаҳридаги “Марғилонсой” мажмуасида бўлиб ўтди.\nФарғона вилояти ҳокимлиги, давлат ва жамоат ташкилотлари вакиллари, ҳарбий хизматчилар, бўлажак аскарлар, уларнинг ота-оналари иштирок этган тадбирда мамлакатимиз мудофаа тизимида амалга оширилаётган изчил ислоҳотлар юксак самаралар бераётгани, ҳарбий хизматга ёшларимизнинг қизиқиш ва интилиши тобора ортиб, Ватан ҳимоячиси бўлиш юксак шараф ишига айлангани алоҳида таъкидланди.\nБиринчи Президентимиз раҳнамолигида миллий армиямиз қудратини юксалтириш борасида амалга оширилган туб ислоҳотлар самарасида ҳарбий хизматга чақирилаётган йигитларни тантанали кузатиш, захирага бўшатилган аскарларни кутиб олиш яхши анъанага айланди. Бу маросимларни юқори савияда уюшқоқлик билан ўтказиш учун вилоят мудофаа ишлари бошқармаларида йиғин, туман мудофаа ишлари бўлимларида чақирув пунктлари қурилиб, чақирилувчилар ва кузатувчилар учун барча қулайликлар яратилди.\nЙигитларни муддатли ҳарбий хизматга кузатиш маросими катта шодиёнага айланди. Бўлажак аскарларнинг Ватанга муҳаббат, элу юртга садоқат туйғулари жўш уриб турган юз-кўзларидаги ғайрат-шижоати барчада катта ҳавас уйғотди.\n– Ўзим ҳарбий бўлганим учун ҳам фарзандимнинг барча саралаш босқичларидан муваффақиятли ўтиб, муддатли ҳарбий хизматга жўнаб кетаётганидан хурсандман, – дейди Тошлоқ туманида яшовчи Миродил Мирсолиев. – Мамлакатимизда ҳукм сураётган тинчлик ва осойишталик халқимизнинг энг катта бойлигидир. Албатта, буни таъминлашда Ўзбекистон Қуролли Кучларининг ўрни беқиёс. Бугун нияти эзгу, қадами шахдам йигитлар сафига ўғлим Миржаҳоннинг қўшилаётгани қалбимни ғурурга тўлдирмоқда.\n– Ватан ҳимоясига отланаётганимдан фахрланаман, – дейди чақирилувчи Жасурбек Холмуродов. – Мамлакатимизда биз, ёшларга кўрсатилаётган юксак эътибор ва ғамхўрлик туфайли орзуларим рўёбга чиқмоқда. Спортнинг таэквондо тури билан шуғулланиб, мамлакат ва халқаро мусобақаларда ғолиб бўлдим. Биз Ватанимиз тинчлиги, халқимиз осойишталигини кўз қорачиғидек асраш учун масъул эканимизни теран англаймиз.\nМаросимда бўлажак аскарларга эсдалик совғалари топширилди. Санъаткорлар ижросида куй-қўшиқлар янгради.


Сувни кўп ичиш зарарли: шифокорлар далилларни...\n19.11.2018 19:06 0 1177\n«Business Insider»нинг ёзишича, агарда одам буйраклари ишлов бера оладиган даражадан кўп миқдорда сув ичишда давом этса, унинг саломатлигида муаммолар пайдо бўлиши мумкин.\nНашрнинг аниқлик киритишича, буйраклар соатига тахминан 800-1000 миллилитр сувни ишлаб бера олади. Агарда меъёр ошириб юборилса, организмда натрий баланси бузилади.\nОлимлар бу ҳолатни сувдан «маст бўлиш» деб номлашди. Бунда қон босими барқарорлиги бузилади, оқибатда мия функциясига шикаст етиб, кома, ҳатто ўлим ҳолатига олиб келиши мумкин, дейишмоқда мутахассислар.\nШифокорларнинг таъкидлашича, сувни ўта кўп ичиш организм учун сувсизланишдан кам хавф туғдирмайди. Айниқса, буйрагида муаммоси бор инсонлар сув билан «ўйнашмаганлари» маъқул.\nТаҳлил 16/08, 14:48\nОшхона губкаси: тозаловчи воситами ё бактериялар кони?\nМаслаҳат 13/08, 22:48\nТаҳлил 10/08, 14:15\nИш ҳақи ва ортиқча вазн ўзаро боғлиқми?


26th Апрель 2019 / Янгиликлар\t/ Comments are Disabled\nЎтган 2018 йилда 7,5 миллион АҚШ доллари миқдорида маҳсулот экспорт қилган “GULISTAN MILI TEXTILE” корхонаси бу йил мазкур кўрсаткични 9,5 миллион АҚШ долларига етказишни мўлжалламоқда.\nБугунги кунда O’zLiDeP Сирдарё вилоят Кенгаши томонидан жойларда катта натижаларга эришиб келаётган тадбиркор ва фермерларнинг фаолиятлари билан яқиндан таништириш мақсадида тадбиркорлик субъектларига партия фаоллари ва ёшлар саёҳатларини уюштириш анъанага айланган.\nМана шундай саёҳатларнинг навбатдагиси 25 апрель куниO’zLiDeP Гулистон шаҳар Кенгаши томонидан шаҳарда жойлашган “GULISTAN-MILI-TEXTILE” МЧЖ биносида ташкил этилди. Тадбирда O’zLiDeP Сирдарё вилоят Кенгаши вакиллари, тадбиркорликга қизиққан ва ўз фаолиятини бошламоқчи бўлган ёшлар ҳамда ОАВ вакиллари иштирок этишди.\nДастлаб улар корхона фаолияти ва яратилган шарт-шароитлар билан яқиндан таништирилди. Қайд этиш керакки, корхона ишга тушган вақтда ишчилар сони 100 нафар бўлган бўлса, бугунги кунга келиб уларнинг сони 400 нафарга етди. Мазкур ишчиларнинг 90 фоизини асосан маҳаллий коллеж битирувчилари ташкил этади.\n2008 йилдан бери бир маромда фаолият юритаётган корхонамиз 2018 йилда 7,5 миллион АҚШ доллари миқдорида маҳсулот экспорт килган бўлса, 2019 йилда бу кўрсаткични 9,5 миллион АКШ долларига етказишнимўлжалламокдамиз, — дейди“GULISTAN-MILI-TEXTILE” МЧЖ раҳбари Равшан Ғаниев. —Маҳсулотларимиз асосан Украина, Белорусия, Москва, Қозоғистон, Туркия давлатларига экспорт килинади. Бу йил ишлаб чиқариш ҳажмини 20 фоизга ошириш ва сифатни янада яхшилашни режалаштирганмиз. Айни вақтдакорхонамиз фаолиятини кенгайтириш мақсадида 12 гектар ер майдонида қурилиш ишларини олиб бормоқдамиз.\nШунингдек, шу куни корхонада мавжуд бошланғич партия ташкилотининг навбатдаги ҳисобот-сайлов йиғилиши бўлиб ўтди. Ҳозирда корхонада 63 нафар O’zLiDeP аъзолари мавжуд. Ҳисобот-сайлов йиғилишида ўтган вақт давомида амалга оширилган ишлар муҳокама қилинди ҳамда партия бошланғич ташкилоти раислигига корхона раҳбари Равшан Ғаниев партия аъзолари томонидан қайта сайланди.\nТадбир давомида O’zLiDeP Сирдарё вилоят Кенгаши Мафкуравий, тарғибот-ташвиқот ишлари бўлими мудири Дилшод Тўрақулов сўзга чиқиб жорий йилда мамлакатимизда бўлиб ўтадиган муҳим сиёсий жараёнлар – парламентга ва маҳаллий Кенгашлар депутатлигига бўлиб ўтадиган сайловлар муносабати билан бу йилги сайловларнинг ўзига хос хусусиятлари ҳамда Ўзбекистонда сайлов ҳуқуқининг муҳим жиҳатлари хақида маълумотлар бериб ўтди. Бўлиб ўтадиган сайловларга тайёргарлик кўриш баробаридааҳолини мамлакатимизда ҳуқуқий демократик давлат ва кучли фуқаролик жамияти барпо этиш жараёнига кенг жалб этишмуҳим вазифа ҳисобланади.\nТадбир якунида партия сафига қабул қилинган 10нафар аъзоларга партияга аъзолик гувоҳномаси тантанали топширилди.\nХалқ депутатлари Гулистон шаҳар Кенгашидаги\nO`zLiDeP депутатлик гуруҳининг ижрочи котиби


Ҳар либоснинг ўз қадри бор. Айниқса... (2019 йил, 4 сон)\nБош саҳифа > Ҳар либоснинг ўз қадри бор. Айниқса... (2019 йил, 4 сон)\nЭСИМДА, 5 ёшар бола эдим. Ўшанда катта акам йигитлик бурчини ўтаб ҳарбий хизматдан келди. Бутун маҳалла-кўй, қариндош-уруғ йиғилган. “Солдат тўй” бошланиб кетди. Акамни ота-онам қайта-қайта бағрига босади, дўстлари ҳам бири қўйиб, бири қучоқлайди. Менинг эса хаёлимда аскар акамнинг дийдоридан ҳам муҳимроқ нарса чарх уради. Акамнинг уст-бошига разм соламан. Оёғида қора мойга ботирилгандек ялтираб турган этик. Йўқ, бу менинг оёғимга тўғри келмайди. Акамга қандайдир салобат бахш этиб турган эгнидаги ҳарбий либос. Эҳ, буям менинг размерим эмас, унинг ичида қолиб кетаманку. Бўлди, кепкасини оламан.\nҲа, айтганимдек ўшанда каминага аскар акамнинг бош кийими насиб қилди. Қолган ҳарбий либосларини эса мактабда ўқийдиган акамга берди. Биз бу ҳарбий либосларни фақат байрамларда, ҳар хил тадбирларда киярдик. Чунки бу ҳарбий либослар нафақат мен ёки акам учун, балки бутун оила аъзоларимиз учун қадрли ва шарафли эди. Аслида ҳозир ҳам шундай.\nМен буни нима учун эсга олдим? Сўнгги вақтларда ўша қадрли бўлган ҳарбий либосларнинг бироз қадри йўқолгандек назаримда. Боғига ишлов бераётган боғбоннинг эгнида ўша либос, буғдойга ёхоб суви қўяётган миробнинг эгнида ҳам аскар формаси, теримчиларнинг айрим эркагу аёлларида ҳам шу форма...\nЯқинда қишлоққа бораётган эдим. Йўлда қишлоқдошимиз Қобил акани учратиб қолдим, у кишининг ўғли Мардон Тошкентдаги Ҳарбий қисмларнинг бирида хизмат қилади. Салом-аликдан сўнг “бизнинг Мардон қалай?”, деб сўраб қолди. “Зўр, гоҳ-гоҳида кўришиб турамиз”, дедим.\nҚобил ака билан анча вақт гурунглашдик. Хайрлашув олдидан Қобил ака ўғли Мардонга бир-икки оғиз гапларини етказиб қўйишимни айтди. “Хўп, айтинг, албатта, етказаман”, дедим.\n“Мардонга айт ўзи кийиб юрадиган ҳарбийча кийимларидан бериб юборсин уйда болалар далага кийишади”. Бу гапдан сўнг хўп дейишни ҳам, йўқ дейишни ҳам билмай қолдим. Фақат кўз ўнгимда шулар гавдаланди: менга ҳамон қадрли бўлиб турган аскар бош кийими ва бугун ҳар кимнинг ҳам эгнида учраётган аскар либоси...\nЎЗБЕКИСТОН РЕСПУБЛИКАСИНИНГ МАЪМУРИЙ ЖАВОБГАРЛИК ТЎҒРИСИДАГИ КОДЕКСИ\n209-1-модда. Вазирликлар, идоралар ва ташкилотлар ходимларининг формали кийим-бошини қонунга хилоф равишда кийиб юриш. Формали кийим-бош кийиб юриши назарда тутилган вазирликлар, идоралар ва ташкилотлар ҳарбий хизматчилари ҳамда ходимларининг тасдиқланган намунадаги ҳарбий, идоравий ва махсус формали кийим-бошини бундай ҳуқуққа эга бўлмаган шахслар томонидан кийиб юриш, формали кийим-бошни мусодара қилиб, энг кам иш ҳақининг икки бараваридан беш бараваригача миқдорда жарима солишга сабаб бўлади.\n471\tЧоп этиш  PDF \nSource URL: http://insonvaqonun.uz/?q=ruknlar/4546


Россия ТИВи Вашингтоннинг очиқ осмон шартномадан чиқишини - “ҳақиқий иккюзламачилик” ва “публикага ўйнаш” деб аташди.\nТОШКЕНТ, 23 ноя – Sputnik. Россиялик сенатор Алексей Пушков АҚШнинг очиқ осмон тўғрисидаги шартномадан чиқишини изоҳлади. Сенатор фикрига кўра АҚШ иштирок этмаса бу шартноманинг аҳамияти қолмайди.\n“Ахир НАТО мамлакатлари олинган маълумотларни АҚШга бермаслигига ҳеч қандай кафолат йўқ Олинган маълумотлар албатта, дарҳол Вашингтонга юборилади”, - деди Пушков.\nАҚШ 22 ноябрдан Очиқ осмон ҳақидаги шартномадан чиқди. Россия ТИВ хулосасига кўра, бундан на Европа, на АҚШ ёки унинг иттифоқчилари хавфсизлигига фойда бўлади. Вашингтон позициясини дипломатлар “ҳақиқий иккюзламачилик” ва “публикага ўйнаш” деб аташди.\nБундан буён Москва ушбу Шартноманинг қолган 34 нафар аъзоларидан шартнома доирасида олинган маълумотларни, Россия ҳудудининг фотосуратларини АҚШга бермасликларни қатъий талаб қилади, - деган эди Россия ТИВ.\nОчиқ осмон ҳақидаги шартнома 1992 йилда имзоланган бўлиб в 2002 йилда кучга кирган эди. Шартномага аъзо давлатлар ўзаро келишилган ҳолда аъзо далатлари қурол-аслаҳалари ва ҳарбий кучлари ҳақиада маълумот тўплаш имконини беради. Асосийси – ушбу Шарномага мувофиқ қуролланмаган разведкачи самолётлар аъзо давлатлар ҳудуди устида учиб ўтиб аэрофотосуратлар олиши мумкин.


Ушбу ҳужжатга кўра, бутун мамлакатимиз бўйлаб ўтказилаётган турли тадбирлар Иккинчи жаҳон уруши қатнашчиларини эъзозлаш, ўтганларни хотирлашдек эзгу амаллар билан ташкил этилаётгани қувонарлидир. Шундай лаҳзаларда биз ҳам оиламиз билан уруш қатнашчиси бўлган отамиз Жаббор Сатторовни бот-бот эслаяпмиз. У киши 1918 йил 23 февралда Қарши шаҳрида таваллуд топган. Ўша пайтда Қарши давлат педагогика билим юртини битириб, 1940 йилда ҳарбий хизматга чақирилади. Хизмати тугаши арафасида эса манфур уруш бошлангач, фронтга отланган отам фашизм устидан ғалаба қозонилгунча ўт-оловлар ичида юрди. Шундай кунларнинг бирида у жароҳат олади ва госпиталга тушади. Бу ердагиларнинг фикри-зикри тезроқ соғайиб, қуролдош дўстлари сафига қайтиш эди. Отам ҳам тез орада тузалиб, яна жанггоҳга йўл олади.\n60 миллиондан ортиқ одамни ҳаётдан бевақт олиб кетган, қанчадан-қанча вайронгарчиликлар келтирган, инсоният тарихидаги энг мудҳиш воқеа — Иккинчи жаҳон уруши бошланганда отам навқирон ёшда бўлган. Ўсмирликнинг ширин дамларини урушнинг шум ўйинларига алмашишга мажбур бўлди. Юзлаб қишлоқ ва шаҳарларни босқинчилардан озод этишда қатнашди.\n1945 йили урушда кўрсатган жасорати боис кўкси орден ва медалларга тўлиб, она-юрти — Ўзбекистонга қайтиб келди.\nУрушдан кейинги йилларда халқ хўжалигининг турли соҳаларида ишлаб, эъзоз топди.\nОтам бизни ўқитди, тарбиялади. У чин маслакдош ва яқин дўст сифатида бизни ниҳоятда авайларди. Эзгу амаллари билан ҳамиша ҳамқишлоқларига ибрат бўлиб келди. “Аввало, тинчлик, саломатликнинг қадрига етган киши бахтлиларнинг бахтиёри бўлади”, деган гапни кўп айтардилар отам. Ўзи ҳам шуларга амал қилиб, бир умр одамларни эзгулик сари етаклади, кўркам боғлар барпо этди. Шу боис бугун отамни маҳалладошлари ҳам ибратли умр соҳиби сифатида ёдга олишади.\nДарҳақиқат, Иккинчи жаҳон уруши қатнашчиларини эъзозлаш, ҳурматини жойига қўйиш, ўтганларни ёд этиш — фарзандлик бурчимиз. Ватанни, мардликни, жасоратни улуғлаганлар хотираси эса ҳамиша барҳаётдир.\nМазкур рукндаги бошқа мақолалар: « Иккинчи жаҳон уруши қатнашчисига янги хонадон калити топширилди\tМаънавий жасорат соҳиби »


Мхитарян Санедан арзонроқ, лекин зўрроқ... » Ўзбекистон янгиликлари – Zamin.uz\n02-08-2016 | 23:51\nZAMIN.UZ / Спорт / 02 Август 2016 года272\nМхитарян Санедан арзонроқ, лекин зўрроқ...\nБугун Англиянинг «Манчестер Сити» клуби «Шальке»дан Лерой Санени сотиб олганини расман тасдиқлади. Германиялик футболчининг трансфери «Сити»га 37 миллион фунтга тушди, дейилади "Кун" нашрида.«Манчестер Юнайтед» эса арманистонлик ярим ҳимоячи Генрих Мхитарянни «Боруссия»дан 26 миллион фунтга сотиб олди. Ҳар икки футболчи ҳам Германия чемпионатидан Англияга кўчиб ўтишди.Сане ўтган мавсумда Германия чемпионатида 8 та гол уриб, 6 марта голли пасни амалга оширган. Мхитарян эса 11 марта гол уриб, 15 марта голга ассистентлик қилган. Генрих Санедан арзонроқ, лекин зўрроқ...


Холниса Раҳмонқулова: Башоратчининг бошидан кечирганлари 2-китоб (5) | ДУНЁ ЎЗБЕКЛАРИ | Mobile Version\n04/29/2020 Ismat Khushev Адабиёт\nБир кечада кўксимга осмон,\nЮлдузларин тўкди дувиллаб.\nМен билдим, яшолмам ҳеч қачон,\nСенсиз бу дунёда ҳувиллаб…\nЯрим тунда ногоҳ уйғониб кетдим. Деразамдан осмонга тикилдим. Ой ёрқин нурларини сочар, ҳаммаёқ ёп-ёруғ, сирли эди… Кўнглим алланечук сархушланди… Гўё ҳозиргина ширин туш кўриб уйғонганга ўхшардим. Ҳовлига чиқдим. Осмон гўёки тепадан ойнинг нурини элаб бераётганга ўхшарди! Юрагимнинг бир бурчида нимадир ғимирлади… Топдим, бунинг оти соғинч бўлса керак…\nКўкда юлдузлар жимир-жимир қилиб, шўхчан кулгандек, менинг юрагимни баттар ёққандек бўларди…Мен болалигимда дадам кўрсатадиган Етти қароқчи юлдузига тикилдим. Тўсатдан юқоридан кимдир қараб тургандек бўлди, нақ бошим устида кимдир осилиб турарди! Хуррам учди, у бўлса менга бир қўлини узатди! Бу…ахир бу … Ҳа, кўзларимга ишонолмасдим, мен буларни тушда кўраяпман деб ўйладим. Аммо бу ўнгим экан! Акмал ҳаволаб туриб менга бир қўлини узатганча, кулимсираб турарди! Менинг қайсарлигим тутиб, бош чайқадим. У секин ерга тушди.\nТунги саломлар! – оғзи қулоғига етиб илжайди у.\nҲали, тунги кўршапалакман де!\nҲақорат дилни оғритмасми, кишанлар парчаланмасми… – Акмал шеър ўқишга тушди.\nБу ҳақоратмас, шунчаки қўпол ҳазил, – дедим ниҳоят мен ҳам жилмайиб. Унинг кўзларига яна нур ёйилди… Юрагимнинг туб-туби симиллаб кетди… Худди ўша, мен уни автобусда кўрган пайтимдагидек!\nКел, сайр этамиз, сени шундай жойга олиб борайки, нақ оғзинг очилиб қолсин!\nЙўғэ, мен билмаган жойлар ҳам қолибдими?\nИккимиз кетдик. У ёнимда борар ва бу туш эмасди. Қалбим типирчилар, ёнида туриб мен ҳам уни соғинардим…\nУ равон, чиройли сўзларди. Мен бош силкиб, унинг гапларини индамай эшитиб кетар ва бу менга жуда ёқарди. У кетма кет саволлар бера бошлади, бундан ўнғайсизланиб қолардим, у бўлса пайтдан фойдаланиб, зимдан тикилишини қўймасди,айёр!\nУ мени улкан, шовуллаб оқаётган дарёга олиб борди. Унинг бўйларидан салқин уфуриб турар, атрофини эса қоп-қора, митти ялпизлар қоплаб ётарди. Ялпизлар менга болалигимни эслатади! Мен ҳар баҳор арафасида ялпиз тергани дугоналарим билан катта ариқ бўйларига чиқиб кетардим. Ширин хотиралардан беихтиёр энтикиб кетдим. Акмал дарёга тикилганча ўйчан турарди. Биринчи марта уни жиддий кўришим эди. Мен унга яқин борганимда лабларининг бир бурчи билан кулиб қўйди. Бундай кулиш фақат унга хос.\nЁқишини сезгандим. Чунки сен бироз …ҳалиги…\nМен қовоғимни уйиб унга қарадим:\nУ кулиб юборди. Мен унинг кулгусини яхши кўраман…\nБироз ғалатироқсанку…- у ўзини тутолмай хохолаб кулиб юборди.\nҲоой, – дедим елкасига секин туртиб.\nУ кулишдан тўхтаб менга тикилди. Мен эса ерга. Мен нигоҳларимни дарёга олиб қочдим. Дарё кенг, ёйилиб оқарди, қирғоқларидан бир тўда қушлар кўкка кўтарилди.\nБулар қандай қуш? Ғозми?\nЙўғей, – кулди у, – Бу ерда ғоз нима қилади? Кўлми нима бу сенга? Булар ёввойи ўрдаклар!\nНима? Ёввойи ўрдаклар ҳам кўлда бўладику? Булар тустовуқ!\nИккимиз ҳам баралла кулиб юбордик.\nМактабда битта менми табиатшуносликдан ёмон ўқиган десам….\nҲоо, мен ҳаммасидан аъло ўқиганман. Шунчаки, ҳозир қоронғуда!\nБу ердан чиқиб, бир дарага бордик. У ерда чаман-чаман гуллар очилиб ётар, қулупнайлар ҳил-ҳил пишиб ётарди. Мен қийқириб худди умрида қулупнай кўрмагандек, улардан териб оғзимга сола бошладим. Акмал ҳам териб тинмай менга узатарди. Қўлларимиз қип-қизил бўлиб кетди. Кейин менга даста-даста гуллар териб берди. Чиройли гулдаста ясадик. У пушти ранг бир гулни қулоғимга тақиб қўйди. Қайтадиган вақт бўлган эди. Аммо кетишни сира истамасдик. Тун ярмидан оққанида ҳовлим тепасида иккита шарпа ҳаволаб турарди. Биз хайрлашдик, у ортига жилмайиб қарай-қарай кетди…\nУллари ботир ул бўлар,\nҚизлари қиз қирмиз гул бўлар,\nҲам ули, ҳам қизига,\nТилла бешик буюрсин.\nЭломоним – энам-ов,\nВайрона бу дуволлар,\nБорсам тупроқ отади.\nЕр бағирлаб ётади..\nМинг асрлик дардингни\nОлсин қизинг, элим-а.\nИчим куяр, ортингда\nҚолсин изинг, элим-а!\nЭломоним – отам-ов…\nЁзда шаҳар маркази жуда қизиб кетади. Бошингдан қуёш шунақа қиздирадики, нурларини нақ каллангга, биқинингга санчиб-санчиб олади! Бизнинг томонлар тоғ билан ўралгани боис, нисбатан салқин. Кеча қизлар билан йиғилишганимизда ёпиниб ўтирган кўрпаларни ҳовлидаги катта супадан йиғиб ола бошладим. Тўрт қиз, мириқиб суҳбат қурдик. Раҳима, Ўлмас, Норинисо нақ кечки соат 11 гача ўтирдик. Аввалига одобли бўлиб, ҳамма соҳани бир-бир титиб кўрдик. Кейин аста-секин маҳалладаги хабарларга навбат етди. Шунда…бошланди, ким ким билан нима талашибди, Бувсал она йўқолган тилла узугини қаердан топибди, 75 йилни йигитлари нега алоҳида 20 йиллик қилишмоқчи экан, 83 чи йилнинг болаларини зовурда қай бирининг шиппаги оқибдию қайсининг ўзи, кимнинг сигири қисир қопти, Мамиш аканинг маҳаллага бош бўлганию хуллас, ҳамма янгиликларни таҳлил қилдик. Ҳамма уй-уйига тарқалганида эса мен уйқудан зўрға шиппагимни судраб, аранг хонамга кириб олгандим. Эрталаб тура солиб кровать устидагиларни йиға бошладим. Азбаройи эриниб йиға бошлаганимдан уйга кирар-кирмас, кўрпалар гилам устига ярим-ёрти бўлиб туша бошлади. Базўр йиғиб олиб, яна тап этиб ўзимни кўрпага ташлаб ухлаб қолибман. Онамнинг ҳой уйқучи қиз, тур энди, деган гапларидан кейингина кўзларимни очдим.\nҲовлини супуришни бошлаган эдим, ярқ этиб қуёш осмонга кўтарилди. Шу пайт кўчадан машинанинг ғийқиллаб тўхтагани эшитилди. Кимдир, келди, дедим хаёлимда. Дарвоза қоқиб келган одам Рауф ака экан. Бошқа ким ҳам бўлиши мумкин, ё совчилар ёки олимлар, кулдим ўзимга ўзим.\nСизга ажойиб янгилик! – тўлиб-тошиб келарди олим. – Бу сафар унчалик узоққа сафар қилмайсиз. Шундоққина атрофингизда уюштирилади саёҳат!\nҚаерга? – дедим ҳайратланиб.\nҲааа, бу бизни тоғларку? Нима бор экан у ерда?\nЯқинда у ерга бир неча сайёҳлар гуруҳи бориб, йўқолиб қолибди. Айтишларича, у ерга чиқишнинг ўзи мушкул, қайтиб тушиш амри маҳол экан!\nҲаа, бу тоғ жуда антиқа! Буни биламан.\nМен ҳам у ерга сизнинг бобонгиз тушиб қолгани ва тирик чиққанлар орасида у кишининг ҳам борлигини биламиз, – жилмайди олим.\nБу ҳақда афсус, менда маълумот жуда оз! Бобомнинг гаплари менгача етиб келмаган! – бош чайқадим афсус билан.\nЭшитинг унда. Бу тоғ Нурота тоғ тизмасида жойлашган. Бу томондан сизнинг Эломон тоғингиз, нариги томонида Қўйтош шаҳарчаси жойлашган. У узоқдан пиёзга ўхшаш, бошидаги чўққилари худди пиёзнинг бошчасига ўхшаб кетади. У ерни Дўппи тоғ ҳам дейишади. Лекин унда тоғ пиёзлари кўп бўлгани учун Пиёзтоғ деб атаган бўлишлари ҳам мумкин. Тоғ пиёзлари жуда катта ва ширин бўларкан. Уларни бемалол тишлаб ейиш мумкин. Лекин тоғнинг ғаройиблиги шундаки, у ерга қизиқиб чиқиш мумкин, аммо ортга қайтиш мушкул. Сабаби, ўртада тоғни иккига ажратиб турувчи тош кўприкка ўхшаш жой бўлиб, у ердан бу ёққа негадир ўтиб бўлмасмиш. Сайёҳларнинг бир қисми ўтишгану ортга қайтмаган. Уларни ахтаришимиз керак. Тушунарлими?\nМен ўйланиб қолдим. Сайёҳларнинг тақдирига ачиниб кетдим, чунки тоғнинг иккинчи қисмида қолиб кетганлар бўриларга ем бўлармиш, деб эшитгандим. Бобом эса ўз иқтидоридан фойдаланган, албатта. Энамдан эшитганларим бор эди: бобомнинг бир дўстининг набираси ўсмир болаларга қўшилиб, тоққа чиқади. Пиёзтоғ уларни ўзига оҳанграбодек тортади. Улар тоғнинг сирини биргаликда топмоқчи бўлишади. Тоғнинг иккинчи қисмига ўтиб, бир дунё пиёз терган болалар ортга қайтишга йўл топишолмайди. Кечга бориб болалари қайтмаган ота-оналар хавотирга тушади. Тонггача бутун қишлоқ олти болани деб оёққа туради. Эртаси куни умидини узган дўсти бобомга ёлвориб келади. Ноилож бобом тоққа отланадилар, тоққача отда кетишади. Бобом ҳаммани ортга қайтариб, кечгача кутинглар, дейди.\nЭнди гапни бобомдан эшитинг. У Пиёзтоғ қошида туриб, секин юқорига чиқа бошлайди. Оёқ-қўлларига куч-қувват сўраб тоққа чиқа бошлаган бобом тоғ оралиғида ўтиш йўлини кўриб қолади. У ерга яқинлашгач, жарлик ва пастга кетган тош йўлни кўради. У ердан нариги томонга ўтиб олган бобом катта харсангтошлар орасидан болаларни топади. Улар ҳориб-чарчаб қолган, сувсизликдан лаблари қақраб, ўлар ҳолатга етган экан. Бобом уларга ўзи билан олиб келган нон ва сувидан бериб, тетиклаштиргач, ортга қайтмоқчи бўлишади. Шунда ҳалиги тикка йўлдан тепага қараб кўтарила олишмайди. Кичкинтойни елкасига опичлаб олган бобомнинг ўсмирлардан ҳам чаққон ва тетиклиги уларни ҳайратга солганини эшитганман. Тепага ҳарчанд кўтарилишмасин, улар шағалсимон тошлардан тойиб тушаверишган. Бобом ўтириб, тошли йўлакчадан бир неча тошни териб, унга дам урибдилар. Кейин уларни йўлакка сепиб юборибди. Шунда йўл бошлаган бобом ҳам, болакайлар ҳам осонлик билан тепага чиқа бошлашибди. Икки кун кўз юммаган қишлоқ аҳлига болаларини соғ-омон топширибди. Билганларим, эшитганларим шу эди. Лекин бу тоғда нима бор, нега йўлакдан тушиш мумкину лекин чиқиб бўлмайди, шу каби саволлар мени қийнарди. Лекин ҳеч қачон бир кун у ерга бораман, деб ўйламаган эдим.\nҚанча мураккаб вазифаларни бажарган одам, тоққа келганимда бирдан негадир ваҳимага тушиб қолдим. Бобом ҳам қийналган бўлса, мен эплай олармикинман, деган ўй бор эди бошимда. Нима бўлган тақдирда ҳам, боришга мажбурман!\nРауф ака менга бир гуруҳ альпинистларни қўшиб беришни ваъда қилдилар. Иш халқаро аҳамиятга эга бўлгани сабабли, иккита хавфсизлик ходимлари бизни назоратга оладиган бўлишди. Рауф ака билан режа тузиб олгач, эртага улар билан шаҳар марказида кўришадиган бўлдик.\nТонггача тоғ режасини ўйлаб чиқдим. Шу пайтгача ҳеч тоғнинг сири билан қизиқиб кўрмаган эканман. Бу барибир хатарли эди, қолаверса, битта ўзим чиқиб кета олмасдим, бундан ҳеч бир маъни ҳам бўлмасди. Лекин бир гуруҳ сайёҳларни қутқариш – бу бошқа гап!\nЭрталаб тонгда бизни иккита автомобиль кутиб турарди, биз тоққа йўл олдик. Янгиобод қишлоғига яқинлашдик, бу ерда 22 мактаб жойлашган. Бу ерда мен ўқиганман. Юқорига ўрмаладик, мана шу йўлни яхши кўраман! Текис асфальт йўл, икки томонида қалин дарахтзор! Илгари бу ерларга дадамнинг мотоциклида ўт ўргани келардик. Мотоциклни учириб келаётган дадам, ўриндиқда сочларим ҳилпираб мен келардим. Қандай ажойиб дамлар эди!\nМана, сариқ рангли машина, ичида биз, болалар, даладан қайтяпмиз. Катта опам пақирда сут кўтариб олган, сутнинг томчилари автомобиль шифтига сачрайди, оқ из қолади… Гарчи ер чопиб, қўлларимиз қавариб келаётган бўлсак-да, ҳаммизнинг кайфиятимиз кўтаринки, руҳимиз тетик эди! Укамлар шўхлик қилиб, типирчилайди, менинг сочларимдан тортади, мен уларга кўзларимни ола кула қилиб, ўқрайиб қарайман.\nДадам бизга тоғлар бошида ястаниб ётган тошларни кўрсатади, бири тоққа ёпишиб турган тимсоҳ, яна бири тошбақага, бири эса бизга қараб чўзилиб ётган бўрига ўхшарди. Мен уни Кўк бўри, деб атардим негадир…\nХаёлларим учқур шамолдек болалик томонга учди… Ям-яшилликка бурканган даралар, бу эса Сўлиқли зиёратгоҳи, бу ер ҳамма эломонликлар учун муқаддас жой. Бу ерда бизнинг ота-боболаримизнинг муқаддас хоки ётибди. Ундан сал кўтарилгач, Эломонга етдик. Мана, мен билган қадимий ўша ҳовуз, дарахтлар…\nДадамнинг айтишича, илгари бу ҳовузда кўм-кўк сув жилоланиб, балиқлар ғужғон ўйнаб ётган. Бу ерларнинг Эломон деб аталишининг ҳам ўз ҳикояси бор. Эмишки, қадимда бир гуруҳ қароқчилар галаси бўлиб, улар тоғ аҳолисини талаш билан кун кечирган, шу билан нон топган, бойлик тўплаган. Сурув-сурув қўйларини ҳайдаб кетган экан. Фақат Эломон элигина шу Эломон тоғида яшагани боис, улардан омон қолган. Шу сабабли, Ал-омон, кейинчалик Эломон бўлиб кетган экан. Бу ерлар анча баландликда бўлиб, бегоналар келишга қийналади. Шағал тошли йўллар, тоғ бурилмалари фақат бу ерда яшовчилар учунгина бехатар. Шамол ҳуриллайди, сочларимизни тўзитади. Менинг бу ерлардан ўтаётиб, руҳим янгилангандек бўлди.\nУзоқдан дўппайиб Пиёзтоғ кўринди. У чиндан ҳам дўппига ўхшайди. Айтишларича, унга қанча яқин келганингиз сари, у сиздан шунча узоқлашиб бораркан! Чиндан ҳам шундай, худди ҳозир унга етадигандек эдигу, лекин ҳеч ета қолмасдик! Қуёш чиқа бошлаганида, Пиёзтоғни туман чулғади. Энди у кўз ўнгимизда сирли тоққа ўхшаб кўрина бошлади.\nТоғ этагига етиб келдик. Пиёзтоғ узоқдан бизга кулиб турганга ўхшади. Гуруҳимиз аъзоларидан кимдир келиб, чўққилар бағридан “эҳҳе ҳееййй” дея бақирди. Биз ҳаммамиз ажабланиб қарадик, негадир садони тоғ ютиб кетди, ҳеч қандай акс садо бўлмади. Бирин-кетидан альпинистлар ортидан тоққа туша бошладик. Тоғ юзаси текис эди, гарчи у кичкина кўринса-да, каттагина кенглик экан. Худди бир катта паҳлавон келиб, юмалоқ чўққини тенг ярмисидан учириб, қолганини текислаб қўйгандек эди. Биз уни айланиб, текшириб кўра бошладик. Биттагина ғордан бошқа ҳеч қандай белгиси йўқ, чўққию харсанг тошлардан иборат эди. Бир пайт йўлбошчимиз чақириб, ҳаммамизнинг диққатимизни тоғдан пастга энадиган шағал тошли йўлакка қаратди. Йўлак кенг бўлиб, пастга озгина қайрилган эди. Биз ортимизда чанг қолдириб, тошлар устидан тойиб туша бошладик. Тоғнинг иккинчи қисми жуда қизиқарли экан. Кичик ва катта харсангтошлар чўққи ҳосил қилиб, уларнинг деярли ҳар бирида кичик ғорлар бор эди. Тоғ бўйлаб гуруҳимиз билан илдам кета бошладик. Бу ерларнинг об-ҳавоси ниҳоятда тоза экан. Тоғ бўйлаб айланиб юрарканмиз, энг баланд чўққисига боришни мўлжаллаб қўйдик.\nТоғнинг орт томони буткул бошқача. Шуниси қизиқки, ярмиси йўқ чўққи усти ям-яшиллик билан қопланган бўлиб, унда турли буталар ўсганди. Кўм-кўк тоғ пиёзлари қалин бўлиб ўсиб ётарди.\nШу яқин атрофда сув бўлиши керак… Бўлмаса, булар бунчалик кўп бўлмаслиги лозим, – деди Рауф ака.\nБиз синчиклаб пиёзлар ўсган ҳудудларни текшира бошладик. Сал нарироқда тошлар тагидан булоқ сизиб чиқаркан! Тавба, ўзи чўққи бўлсаю ундан булоқ оқса-я! Чиндан бу ҳайратланарли ҳолат эди. Мен пиёзлардан бирини суғуриб, тозаладим-да, шартта оғзимга солиб чайнай бошладим. Пиёз умуман аччиқ эмасди, худди редискага ўхшар, аммо ундан ширин, ейимли эди! Гуруҳ аъзолари ҳам битта-битта пиёздан татиб кўра бошлашди. Рауф акага ҳам жуда ёқиб қолди! Пиёз чайнаганча, йўлимизда давом этдик. Бу ернинг харсанг тошлари ҳам жуда ғалати, силлиқ экан. Бу тоғ атрофидаги тоғлардан анча нарироқда, алоҳида жойлашган. Худди тизмадан ажралиб қолган ва битта ўзи ўсиб чиққанга ўхшарди. Қизиқиб унинг ғорларини текшириб, бир-бир кириб кўра бошладик. Бир кичикроқ ғордан чиқа бошлаганимизда тепадан тош юмалади. Харсангни қучиб турган икки одам ҳам бирдан бизга кўзи тушдию қувонч билан қийқириб, қўл силтади. Булар биз излаётган сайёҳлар эди! Улар икки киши экан. Икки инглиз йигити пастга тушиб, ёнимизга келгач, улардан бўлган воқеани сўраб олдик.\nМаълум бўлишича, улар иккиси гуруҳдан анча узоқлашиб кетишган. Қизиқ устида юриб-юриб Пиёзтоққа келиб қолишган. Тоққа тушгану қайтиб чиқа олишмаган. Кечга томон ғорга яширинишган. Ҳар кечда ғор юракка ўхшаб дупиллаб, қимирлаб тураркан, фақат шугина уларни қўрқувга солибди. Ярим тунда бўриларнинг изғиганидан юраклари увишибди шўрликларнинг. Энг ёмони эса, тоғ ҳар силкинганида ниманингдир, балки жониворнингми, ўкиргандек овози элас-элас келармиш.\nБуларнинг ҳаммаси бизга жуда қизиқ туюлди. Лекин Рауф ака менга секин шунчаки кучли шамол ва бўрилар овози уларда шундай таассурот уйғотган бўлиши мумкин, деб пичирладилар.\nБиз уларга термосда олиб юрганимиз қайноқ қаҳва ва ширинлик билан меҳмон қилдик. Сайёҳларимизнинг чеҳраси баттар очилиб кетди. Лекин биз бу сирли тунни бир умр эсдан чиқармаймиз, дейишди кулиб. Навбатдаги воқеалар эса чиндан ҳам бу куннинг унутилмас бўлиб қолишига сабаб бўлди.\nСайёҳлар бироз тетиклашгач, уларни олиб ортга қайтдик. Кеч туша бошлаган эди, шағалли йўлакка етиб келганимизда зўрға оқариб йўлакнинг ўзи кўриниб турарди. Олдинда юрган альпинистлар йўлакка кўтарилишга тараддуд қилдилар, лекин бирин–кетин тойиб туша бошлашди. Бошланди, ўйладим хаёлимда. Улар энди йўлакка қадам қўйишлари билан шағал тошлар пастга дувиллаб тўкилар, бирозгина тик йўлакдан чиқишнинг шунча қийинлиги ҳаммамизни ҳайратга соларди. Ўзи тоғ жуда ғалати тузилишга эга эди. Рауф акага минг гумон билан қарадим, у ҳам нимадир юз беришини сезаётгандек, хавотирда эди. Мен йўлакни синчиклаб кузатдим, тушишда осонгина ўтиб олган эдик, энди бўлса чиқиб кетишга нимадир йўл бермасди. Тоғнинг икки чети жарсимон бўлиб, таги шағал тошларга тўла. Рауф ака менга умид билан боқарди. Тошли йўлакка чўккаладим. Кўзларимни юмдим, руҳим кўкларда парвоз этарди гўё… Тошлар нега қурбонлик сўраркин…Бу ерларда нималар юз берган….\nМен пичоқ сўрадим, бармоғимдан озгина қон чиқариб, тошга суркадим…Бирдан пастда, йўлак қаъридан шовуллаган овоз эшитилди. Мен қандайдир чинқириқни, кейин қиз йиғисига ўхшаш овозни, сўнгра баҳайбат илоннинг вишиллаганини эшитдим… Шунда бирдан ёдимга мени доимо таъқиб этиб юрадиган улкан илон тушди…\nБолалигимда ярим тунда, хаёлимда уйимиз шифтидан бир гала илонлар тушиб келаверарди. Бола эмасманми, жудаям қўрқиб, алаҳсираб чиқардим. Илонлар ўрмалаб келиб менга бошларини кўтариб, тилини чиқарарди, мен ўзимни ҳимоялаш учун бошимни кўрпага тиқиб олардим.\nОрадан йиллар ўтди, институтга кирдим, пахтада атрофимда ҳеч ким қолмаган маҳал экан. Ҳамма тарози бошига кетиб қолган, мен ортда қолиб кетдим. Секин хаёл билан эгатдан чиқаётсам, нимадир шундоққина тепамда вишиллади. Қўрқиб кетдим, ортга, атрофга аланглай бошладим. У вишиллардию кўринмасди. Негадир хаёлимга булар ўша, болалигимдаги илонлар, деган ўй келди. Илон энди катталашган, буни овозидан ҳам сезиш мумкин эди. У кўринмаса-да, вишиллаган овози юрагимга ваҳима соларди. Мен тез-тез юриб эгатдан узоқлашдим. У бўлса ортимдан қутқу солиб вишиллаб келарди. Мен унинг судралиб, тилларини осилтириб ортимдан келаётганини сезардим. Юрагимга қўрқув тўлди. Узокдан одамлар қораси кўрингачгина ўзимга келдим. Пахтамни ташлаб сув ичгани югурдим. Бир қултум сув томоғимдан ўтгач, ичимда ёнаётган олов бироз сўнгандек бўлди! Бу ҳол яна юз берди…\nБир куни укамнинг шаҳар марказидаги уйига онам билан бирга бордик. Балкон олдидаги хонада ўтиргандим, ташқаридан ниманингдир гумбурлаб келаётганини эшитдим! Худди тоғлар, далалар, уйларни босиб-янчиб йирик бир жонивор келаётганга ўхшарди. Қўрқиб кетдим, гўёки овози вишиллаган улкан анаконда пастдан тепага чиқарди! Турган жойимда қотиб қолдим. Кейин ўзимга келиб, югуриб балконга чиқдим. Пастга мўраладим, гўё илон тепага ўрмалаб чиқаётгандек эди, лекин у кўзга кўринмасди! Шу қадар юрагим типирчиладики, қўрқувдан нақ ёрилай деди. Онам келиб қолдилар, мен сиз ҳам эшитдингизми, деб сўрадим. Нимани дея ҳайрон бўлдилар. Индамадим. Мен илоннинг тобора каттариб бораётганини сезардим. Бу кўринмас махлуқ нега мени доимо таъқиб қилади, бу яхшиликками ё ёмонликками, ҳеч ажрата олмасдим…\nШундай қилиб, йўлак тагидан сув ўтаркан шекилли, хаёлан сувнинг қояларга урилиб шовуллаганини кўрдим. Наҳотки тошлар тагида сув бўлса?! Бирдан ундан буралиб қоп-қора бир махлуқ тепага чиқа бошлади. Унинг калласи кучукнинг калласидек келарди. Махлуқ сувдан кўтарилиб, нақ тумшуғи йўлакка тегай деб турарди. Мен сесканиб кетдим. Кўзлари кичкина, ялтироқ ва совуқ экан! Фақат менгагина кўринаётган бу тасаввурдан чўчиб тушдим.\nШунда йўлак тошлари силжий бошлади! Мана, нима учун атиги бирозгина қия йўлакдан ҳеч ўтиб бўлмас экан! Одам исини сезиб у ўзини тоққа ураркан, балки шу сабаб одамлар тоғнинг у томонига ўта олмас? Кейин бу баҳайбат махлуқ тоғда қолиб кетганларни излаб, ейиш пайига тушади…\nТахминларим қанчалик тўғри ёки нотўғрилигини билмасдим. Аммо йўлакдан чикиб кетмоқчи бўлганингизда у билинар-билинмас силжийди, киши олдинга силжий олмайди. Ёки бошқа синоати ҳам бормикин-а?\nМахлуқ ўкирганча сув тагига кетди, бармоғимнинг қонини артиб, ўрнимдан турдим. Шағал тошларга оёғимни босдим….ва юқорилай бошладим. Тоғнинг нариги қисмига ўтиб олгач, бошқаларга қўл чўздим. Ҳамма қувонганидан қичқириб юборди. Сумкаларимизга тўлдириб олган тоғпиёзларидан кавшанганча, уйга интилдик.\nХолниса Раҳмонқулова: Башоратчининг бошидан кечирганлари 2-китоб (1)\nҚонингдан қонимга имон ўтган, халқ, Бир-бировга меҳринг шифодир энди…\nАҳли Расул Муҳаммад: ХАЙЁМ МАЙХОНАСИ…\nЭркин Воҳидов: Сизга бахтдин тахт тиларман, Толедин бошизга тож…\nСайфулло ҚУЛАЕВ: Мен – карвонман, юким кӯп оғир, Йӯлда ӯтар ёзим ва қишим…\nNavoiy Hazratlarining Torontodagi kechasi – видео\nУмид Холлиев: УСТА ВА МАРГАРИТА ЁХУД ТИЛСИМЛАНГАН МОХИЯТ


Ўзбеклар ва тожиклар ўзаро душманми? « Ўзбекистон Халқ Ҳаракати\nЎзбеклар ва тожиклар ўзаро душманми?\n06 April 2012 - 11:30\nГапни индаллосидан бошлайлик: ўзбеклар ўзбошимча ўзбек, тожиклар эса ўзбошимча тожик бўлиб қолмаган. Ўзбекнинг ўзбеклигини, тожикнинг тожиклигини илоҳий қадар белгилагандир. Арабнинг араблиги ҳам, руснинг руслиги ҳам худди шундайдир. Демак, халқлар фақатгина бир- бирларидан фарқли бўлганликлари учун ўзаро душман бўла олмайдилар, ўзаро душман бўлмасликлари керак. Зеро, инсонлар бир миллат бўлганларида ҳам барибир улар орасида душманлик кўтарилмас эди. Чунки инсон билан бирга шайтон, деган лаънати фитначи бор экан, ўзбегу тожикнинг, қирғизу қозоқнинг ёки бошқа миллатларнинг ўзаро душманлигини бир четга қўйиб туринг, ота ва боланинг ҳам ўзаро душман бўлишлари ҳеч гап эмас…\nЎзбеклар ва тожикларнинг айни ҳудудда яшашлари ҳам уларнинг ихтиёри билан ўртага чиқмаган. Тарих деган илм ўртага чиққандан ва у ўз ҳақиқатини ёза бошлагандан бери бу халқларнинг қўни- қўшни бўлиб яшаб келаётгани ҳаммага маълум.\nШунинг учун ҳам ўзбекларнинг бир қисми кундалик ҳаётда ўзбекча ва тожикча гаплашганлари каби, тожикларнинг ҳам бир қисми кундалик ҳаётларида тожикча ва ўзбекча гаплашиб келганлар ва келмоқдалар. Яъни, бу халқларнинг бир қисмига икки тиллилик ҳам қисмат бўлган, десак хато бўлмайди.\nАллоҳ таолонинг ҳидояти билан бу икки халқ ҳам Исломга эргашганлар. Аҳоли мусулмон бўлгани учун, тиллар айри бўлса ҳам, дилларда яқинлашув бўлган. Ўзбегу тожик орасида биродарлик, қуда- андачилик, тижорат, зиёрат каби икки халқни бир -бирига боғлаб турадиган ришталар ўртага чиққан…\nШу ҳақиқатлар ўртада экан, нима бўлди-да, бу икки халқ бугун ўзаро душман сифатида кўрсатилмоқда ёки шундай кўрсатишга уринилмоқда. Бунинг асосий сабаби Ислом Карим деган “зот”да Исломнинг маъноси бўлган тинчилик руҳининг, Имомали Раҳмон деган “зотда” эса имомликнинг маъноси бўлган яхши раҳбар руҳининг йўқлигидир. Бугун ўзбегу тожиқнинг ўртасидан мана шу икки “қора мушуклар” ўтиб қолган. Бу икки “қора мушук” ўзларини оқ қилиб кўрсатаман, яъни машҳурликда ва манманликда бир-биридан ўзишга уринаман, деб ўзбегу тожикнинг бошига қора кунларни солаётгани айнан ҳақиқатнинг ўзидир.\nХўш, ўзбегу тожик орасида табиий (нормал) алоқалар қандай бўлиши керак? Бугунги кунда Ўзбекистон ҳам, Тожикистон ҳам мустақил давлатлардир. Аммо бундай мустақиллик икки давлат ўртасида черагарларнинг ёпилиши, ўзаро виза жорий қилиш (ахмоқликни қаранг), мен сенга сув бермайман, мен сенга газ бермайман каби ҳар икки тарафга ҳам зарарли бўлган сиёсат олиб боришни билдирмаслиги керак. Аксинча бу икки мустақил давлат орасида чегаралар очиқ бўлиши, визалар бекор қилиниши, фуқароларнинг ҳар икки давлатга саёҳати эркин бўлиши керак. Тожикистонда давлат тили тожикча бўлсада, бу мамлакатда яшайдиган ўзбекларга мактабларда ўз тилларини ўрганиш имкони яратилиши керак. Ўзбекистонда давлат тили ўзбекча бўлсада, бу мамлакатда яшайдиган тожикларга мактабларда ўз тилларини ўрганиш имкони яратилиши керак. Тожикистон ва Ўзбекистон олий даргоҳларида ўзбекча ва тожикча факултетлар бўлиши ҳам мақсадга мувофиқдир. Урф-одатлар бир, дастурхонларда айни таомлар, булар ҳақда гапирмасак ҳам бўлади.\nХуллас, ўзбеклар ва тожиклар қадимдан айни ҳудудда яшаб келишган. Бу халқлардан бир қисмининг икки тиллилик эканликлари ҳам тарихий ҳақиқатдир. Шундай экан, ўзбегу тожик орасида ҳамкорлик, яхши қўшнилик, бир-бирини қўллаб-қувватлашдан бошқа чора борми? Ўзаро низодан, душманликдан, урушдан кимга фойда? Бундан фақатгина Ислом Карим ва Имомали Раҳмон дейилган “қора мушуклар”гина фойдаланиши мумкин. Ўз давлатларида ўзбегу тожикни бир-бирига қарши қайраш ва шу йўл билан ўзаро муносабатларда душманликни ортириш орқали Ислом Карим ва Имомали Раҳмон ўзларининг диктатураларини мустаҳкамлашга уринмоқдалар. Шунингдек, бу икки халқ орасида ирқчилик йўлида бўлган, узоқни кўра олмайдиган, тожик яхши ўзбек ёмон, ўзбек яхши тожик ёмон, дейдиган чаласавод, жоҳил фитначилар борлигини ҳам унутмаслигимиз керак. Шундай экан, бу халқларнинг илмли, имонли, адолатпарвар ва тараққийпарвар инсонлари ҳамкорликни йўлга қўйиб, халқларимиз орасини бузаётган мана шу икки “қора мушукни”Ўзбекистон ва Тожикистондан қувишлари ва уларнинг жоҳил малайларига ҳадларини билдиришлари керак бўлади.


Париж марказида жойлашган Лувр — дунёдаги энг йирик ва машҳур музейлардан бири ҳисобланади. Музейга йилига 10 миллиондан ортиқ сайёҳ ташриф буюради. Улкан майдонни эгаллаган экспозициялари орасида ўзбек хазинаси намуналари ҳам бор. «ЎзА» машҳур музейнинг ушбу қисмидан фоторепортаж тақдим этди.\nмузей ўзбек Лувр хазина\nМаданият 21/08, 16:44\nХориж 29/04, 19:10


Ҳозирда синхрон сузувчиларимиз қитъа биринчилиги медаллари учун курашишда давом этаётган бўлса, бугун кечқурун сув полоси бўйича Ўзбекистон ўсмирлар ва қизлар терма жамоалари юртимизга қайтиб келишди.\nЭътиборли жиҳати, айнан қизлар термаси Осиё чемпионатида кумуш медалга сазовор бўлди ва натижада улар келгуси йил Исроил давлатида бўлиб ўтадиган жаҳон чемпионатида қатнашиш ҳуқуқини қўлга киритди.\nСув полоси бўйича қизлар ўртасидаги Осиё чемпионатида сариқ қитъанинг 6та терма жамоаси иштирок этди. Ўйинлар давравий тизимда ўтказилиб, барча учрашувларда ғалабага эришган Япония терма жамоаси 10 очко билан қитъа чемпионига айланди. Қозоғистон ва Ўзбекистон қизлар терма жамоалари эса бир хил – учтадан ўйинда зафар қучишди. Фақат, ўзаро ўйиндаги анчайин ишончли – 16:11 ҳисобидаги ғалаба якунда қизларимизга кумуш медални тақдим этди.\nДарвоқе, қитъа чемпионатида дастлабки икки ўринни эгаллаган жамоалар навбатдаги жаҳон чемпионатида иштирок этиш имкониятига эга бўлишарди. Шу маънода ён қўшнимиз Қозоғистонга қарши ўйин вакилларимиз учун ҳаёт-мамот жанги вазифасини ўтаб берди.\nБугун спортчиларимизни Ислом Каримов номидаги Тошкент халқаро аэропортида Жисмоний тарбия ва спорт вазирлиги, Ўзбекистон сузиш федерацияси, спортчиларнинг оила аъзолари ҳамда оммавий ахборот воситалари ходимлари тантанали кутиб олишди.\n- Мусобақага жиддий ҳозирлик кўрганимиз боис кўзланган мақсадга эришдик, - деди биз билан суҳбатда сув полоси бўйича мамлакат қизлар терма жамоаси бош мураббийи Акбар Содиқов. – Эндиги вазифамиз келгуси йил Исроилда ўтадиган жаҳон чемпионатида ҳам муносиб иштирок этиш. Венгрияда ўтказилган сўнгги жаҳон чемпионатида қизларимиз 12-ўринни қўлга киритишган эди. Бу сафар ўз кўрсаткичларимизни яхшилашга интиламиз. Бунинг учун бизга ҳукуматимиз, хусусан Жисмоний тарбия ва спорт вазирлиги томонидан барча шароитлар яратиб берилмоқда.\nТаъкидлаш керак, сув полоси бўйича ўсмирлар ўртасидаги жаҳон чемпионатларида иштирок этиш вакилларимиз учун янгилик эмас, улар бир неча бор дунё биринчилигида қатнашишган. Умид қиламиз, йиллар давомида орттирилган тажрибалар қўл келиб, бу сафар қизларимиз ЖЧдан ёруғ юз билан қайтишади.\n21:37 / 02:10:2019


29.12.2017 й. Умрнинг қадри - Aqida.uz\nяъни: “Улар у жойда: “Парвардигоро, бизларни (азобдан)чиқаргин – бизлар қилиб ўтган амалларимиздан бошқача яхши (амалларни) қилайлик!” – деб фарёд қилурлар. Ахир, Биз сизларга эслатма оладиган киши эслатма олгудек узун умр бермаганмидик?! Сизларга огоҳлантирувчи (пайғамбар) ҳам келган эди-ку! Бас, энди(жазоларингизни) тотаверингиз! Золимлар (кофирлар) учун ёрдамчи бўлмас” (Фотир сураси, 37-оят). Умрни ғанимат билиш ҳақида Пайғамбаримиз с.а.в.дан кўплаб ҳадислар, саҳобалардан асарлар ворид бўлган. Абдуллоҳ ибн Умар р.а. айтадилар:\nяъни, “Имон келтирган ва солиҳ амалларни қилган зотларнинг гуноҳларини, албатта, ўчирурмиз ва уларни қилиб ўтган чиройли амаллари билан мукофотлагаймиз”(Анкабут сураси, 7-оят).


Бой бойга боқар...\n11 апрел 2021, Тошкент вақти: 04:24\nУсмоновлар ва Мирзиëевлар қудачилиги Ўзбекистонни бошқараëтган иқтисодий-сиëсий кланларни янада чатиштириб юборди\nБош вазир Шавкат Мирзиëев ва асли наманганлик миллиардер Алишер Усмоновлар жиянлари никоҳи тимсолида Ўзбекистондаги ҳокимият ва пул эгалари бир-бири билан янада қаттиқроқ боғланди\n“Uzmetronom” хабарича, куни-кеча Тошкентдаги Radisson меҳмонхонасида россиялик олигарх Алишер Усмоновнинг Бобур исмли жияни ва Ўзбекистон Бош вазири Шавкат Мирзиёевнинг Диёра исмли жиянининг никоҳ тўйи ўтказилган.\nСайтга кўра, Усмонов ва Мирзиёев жиянларининг тўйи дабдабасиз ўтказилган ва ҳатто унга хорижлик таниқли артистлар ҳам таклиф этилмаган.\nАммо Ўзбекистонда ҳар куни ўтказилаётган минглаб тўйлардан фарқли Бобур ва Диёранинг тўйи оммавий ахборот воситалари диққатини ўзига бежиз қаратаётгани йўқ.\nБобур ва Диёра ҳақида ҳеч нарса билмасак-да, ҳар қалай гап уларнинг таниқли ва қудратли амаки-тоғалари – россиялик миллиардер Алишер Усмонов ва Ўзбекистон ҳукумати раҳбари Шавкат Мирзиёев ҳақида бормоқда.\nКузатувчиларга кўра, Мирзиёев ва Усмоновнинг қариндош бўлиши тасодиф эмас. Сиёсий таҳлилчи Тошпўлат Йўлдошев ушбу қариндошлик иккала томон учун манфаатли эканини айтади.\n- Албатта¸ Алишер Усмоновнинг қариндошлари Шавкат Мирзиëевнинг қариндошларига қуда бўлиши бир томондан Мирзиëевнинг ўзига ҳам керак. Чунки у Алишер Усмоновнинг қўллаб-қувватлашига муҳтож бўлиши мумкин.\nАлишер Усмонов Мирзиëевга қуда бўлаëтган бўлса¸ унга Ўзбекистонда бизнесни ривожлантириш учун анча имкониятлар ошади. Айни пайтда Шавкат Мирзиëев Алишер Усмоновнинг қариндошлари уни қўллаб-қувватлашига муҳтож. Бу ерда ҳамма нарса ҳисобга олинган¸ дейди Тошпўлат Йўлдошев.\nРоссиядаги қудратли “Газпром” компаниясига қарашли “Газпроминвестҳолдинг” компанияси бош директори Алишер Усмонов энергетика соҳасида Россиянинг Ўзбекистондаги манфаатларни илгари сурувчи шахс сифатида танилган.\nРоссия ҳукуматида алоҳида нуфузга эга бўлган Усмонов жорий йилнинг 22-23 январ кунлари Тошкентга ташриф буюрган Россия президенти Дмитрий Медведевга ҳамроҳлик қилган эди.\nРоссиянинг энг бадавлат одамларидан бири бўлган Усмоновнинг шахсий мулки 2008 йилда “Форбс” журнали томонидан, қарийб 2 миллиард АҚШ долларига баҳоланган эди. Бироқ бошқа манбаларда¸ Усмоновнинг бундан бир неча карра бойроқ экани кўрсатилади.\nЎзбекистон ҳукуматида уруғ-аймоқчилик мавзусини тадқиқ этган мустақил журналист Абдураҳмон Ташанов Усмонов билан қариндошлик ўрнатган Мирзиёевнинг ўз мавқеини анада кучайтиришни мақсад қилганига шубҳа қилмаслигини айтади. Аммо амалда бу мутлақо тескари натижа бериши ҳам мумкин, дейди у.\n- Мен Шавкат Мирзиëев ва Алишер Усмоновларнинг қуда-андачилик билан мавқени мустаҳкамлашини тасодифий деб билмайман. Чунки Шавкат Мирзиëевнинг яна бир қудаси Ўзбекистон Ички ишлар вазирлиги терроризм ва уюшган жиноятчиликка қарши кураш бошқармасининг узоқ йиллар бошқарган Ботир Турсунов бўлади. Ҳозир бу одам Тошкент вилояти ИИБ бошлиғи.\nМаълум маънода¸ Шавкат Мирзиëев Алишер Усмонов билан яқинлашиш орқали ўз мавқеини мустаҳкамлашга ҳаракат қилаëтган бўлиши мумкин. Лекин¸ менимча¸ бу қудачилик унга зарар беради.\nҲозир Россия билан муносабатлар ëмон пайтда президент Каримов бу нарсани оғриқли қабул қилади¸ дейди Абдураҳмон Ташанов.\n1997 йилда эълон қилинган “Ўзбекистон XXI аср бўсағасида: хавфсизликка таҳдид, барқарорлик шартлари ва тараққиёт кафолатлари” китобида Президент Каримов уруғ-аймоқчиликни Ўзбекистон хавфсизлигига таҳдид солувчи омиллардан бири сифатида белгилаган эди.\nШу боис Ўзбекистон ҳукумат амалдорларининг ўзаро қариндошчилик ришталарини ўрнатиши президент Каримовнинг алоҳида назоратига олингани айтилади.\nСиёсий шарҳловчи Камолиддин Раббимов Мирзиёевларнинг Усмоновларга қиз узатиши ҳам Каримовнинг “оқ фотиҳа” си билан бўлганини тахмин қилади.\n- Бунга Каримов томондан оқ фотиҳа берилган бўлиши керак. Лекин эртага вазият ўзгарадиган бўлса¸ шу ҳолат айнан Каримов томонидан халқ олдида кўтарилиб¸ Шавкат Мирзиëевнинг ишдан олинишига¸ танқид қилинишига¸ ундан ҳам оғир аҳволга олиб келинишига сабаб бўлиши мумкин.\nЎзбекистонда энг катта муаммо¸ сиëсий доирада мустаҳкам ва барқарор ўйин қоидаси ҳалигача йўқлиги. Вазият доим ўзгариб боради. Фақат ўзгариб борувчи Каримовнинг манфаати бор. Ўйин қоидасининг йўқлиги ҳеч кимга ҳеч қанақа кафолат бермайди¸ дейди Камолиддин Раббимов.\nУсмонов ва Мирзиёевнинг қариндошчилигини тасодифий бўлган деб айтадиганлар ҳам йўқ эмас, аммо Раббимов фикрича, демократиядан йироқ қолаётган Ўзбекистонда қудратли шахслар бир-бирлари билан яқинлашиш ва ресурсларини ўзаро бирлаштириш орқали сиёсий коалицияларни тузадилар.\nБироқ¸ айни пайтда¸ аксар таҳлилчилар бу гуруҳларни моҳирона бошқариб, айрим ҳолларда уларни бир-бирларига қарши қўйиб келаётган президент Каримов мамлакат сиёсатини белгиловчи ягона шахс бўлиб қолаётганини ҳам эътироф этадилар.


10:31 / 04.06.2017\nАҚШнинг SpaceX компанияси Халқаро коинот станцияси учун мўлжалланган юк ортилган Dragon коинот кемасини белгиланган орбитага муваффақиятли олиб чиқди. Юк кемани орбитага олиб чиққан Falcon 9 ракета-ташувчиси Флорида штатидаги Канаверал бурнидаги космодромдан маҳаллий вақт билан 3 июнь соат 17:08да (Тошкент вақти билан 4 июнь соат 02:08) учирилди.\nКанаверал бурнидаги об-ҳаво ракетани учириш учун 60 фоизга қулай бўлди. Об-ҳаво мутахассисларида фақат булутлилик хавотир уйғотди. Дастлаб ракета 1 июнда учирилиши керак эди, бироқ ноқулай об-ҳаво шароитлари ва чақмоқлар туфайли парвоз қолдирилганди.\nSpaceX ракетанинг пастки поғонасининг ажралишини, юқори поғонасининг Dragon кемасидан ажралишини, кеманинг орбитага олиб чиқилиши ва қуёш батареялари панеллари очилганини тасдиқлаган. Юк кема 5 июнь куни ХКС билан АҚШнинг Шарқий соҳили вақти бўйича соат 10:00да (Тошкент вақти билан 19:00да) туташиши керак.\nКомпания навбатдаги марта Ерга ракетанинг қуйи поғонасини қайтаришга муваффақ бўлди. Қуйи поғона Канаверал бурнидаги платформага қўндирилди.\nЭътиборлиси, америкаликлар 2014 йилда ХКСга юк етказишда қўлланган Dragon кемасини такроран қўллашди. Hawthorne компанияси кеманинг термоҳимояловчи қобиғи ва бир қатор қисмларини алмаштирди. Шу билан бирга кеманинг шлюзи ва кичик тортиш кучига эга двигателларини сақлаб қолишга муваффақ бўлинган.\nАҚШ кемаси ХКСга 3 тонна юк: озиқ-овқат, 250 дан кўпроқ илмий тажрибаларни ўтказиш учун мўлжалланган материалларни олиб кетмоқда.


03:36 29 Май 2020\nYoutube / KINOMARK TV\n17:48 04.01.2019 Ҳавола олиш\nБухорода илк маротаба зиёрат туризмини ривожлантириш масалаларига бағишланган халқаро форум ўтказилиши режалаштирилмоқда\nТОШКЕНТ, 4 янв - Sputnik. Жорий йил 21-23 феврал кунлари Бухорода зиёрат туризми бўйича биринчи Халқаро форум бўлиб ўтади. Бу ҳақда Ўзбекистоннинг Қирғизистондаги элчихонасига таянган ҳолда Кабар агентлиги хабар қилди.\nЎзбекистон малайзияликлар учун зиёрат турларини ишлаб чиқмоқда\nФорум зиёрат-туризми соҳасида халқаро ҳамкорликни кенгайтириш, Ўзбекистонни дунёдаги энг йирик зиёрат туризми марказларидан бири сифатида тан олинишини таъминлаш, шунингдек, мамлакатни чет эл зиёратчи-туристларига янада танитиш ва жозибадор туристик йўналишларидан бири сифатида очиб бериш, тўғридан-тўғри инвестицияларни жалб қилиш ҳамда халқаро "Ҳалол" стандартларини жорий этиш мақсадида ўтказилади.\nФорум ишида олимлар, теологлар, экспертлар ва зиёрат-туризми соҳасидаги мутахассислар иштироки кутилмоқда.\nТадбир иштирокчилари зиёрат жойлар ва Бухородаги зиёрат-туризм объектлари бўйлаб экскурсиялар ташкил этилади.\nБундан ташқари, форумда зиёрат-туризми, зиёрат туризми инфратузилмасини ривожлантириш учун инвестиция ва грантларни жалб қилиш масалалари муҳокама қилинади.\nКутилишича, форум иштирокчилари томонидан ислом маданияти ва цивилизацияси ривожида Ўзбекистон маданий-тарихий марказлари роли тўғрисида Декларация қабул қилинади ва чет эллик шериклар билан инвестицион шартномалар тузилади.


Сурхондарёда профилактика инспектори ёрдамчилари фуқарони уриб, унинг ўлимига сабаб бўлганлиги маълум бўлди - YANGILIK .RU yangilik.ru\nIyul 30, 2021 жиноят\nИжтимоий тармоқларда Денов туманида яшаган Ҳасан Хушматовни ички ишлар ходимлари мажбурлаб идорага олиб кетиб, ваҳшийларча қийнаб ўлдиргани ҳақида хабарлар юзасидан Бош прокуратура ахборот хизмати раҳбари Ҳаёт Шамсутдинов изоҳ берди.\nАниқланишича, 10 июль куни Денов тумани Оқтом маҳалласида яшовчи фуқаро Ю.Х. туман ички ишлар бўлимига акаси Ҳасан Хушматов маст ҳолда яшаш уйида жанжал қилиб, тинчлигини бузаётгани ҳақида хабар берган.\nШунга асосан, туман ИИО ФМБ профилактика инспектори ва унинг икки нафар ёрдамчиси Ҳ.Х. нинг хонадонига келиб, уни туман ИИБга олиб кетишган. Йўлда профилактика инспекторининг ёрдамчилари Ҳ.Х. ни бир неча бор уриб тан жароҳати етказган. Оқибатда фуқаро Ҳ. Ҳ. 11 июль куни шифохонада вафот этган.\nФарғонада фуқарони 2 минг доллар эвазига Фарғона политехника институтига ўқишга киритиб қўйишни ваъда қилган шахс ушланди


“1-июнь Хақаро болаларни химоя қилиш куни” муносабати билан Ўзбекистон Республикаси Соғлиқни Сақлаш Вазирлиги Республика ихтисослаштирилган Фтизиатрия ва Пульмонология илмий – амалий тиббиёт маркази ва Ўзбекистон - Туркия ишбилармонлар уюшмаси “UTID” томонидан анъанавий байрам тадбири ташкил этилди.\nТадбирни марказ директори тиббиёт фанлари доктори Парпиева Наргиза Нусратовна табрик сўзи билан очиб бердилар. Сўнг бемор болажонлар ва Intilish NNT психологлари томонидан тайёрланган байрам тадбири бўлиб ўтди. Байрам тадбири сўнгида “UTID” Бош директори Балабеков У.Ш. ва “UTID” маслахатчиси Балабекова Ж.М. болажонларга байрам табригини ва самимий тилакларини йўллади. Байрам тадбири сўнгида “UTID” уюшмасига аъзо ташкилотлар томонидан ажратилган совғаларидан жам бўлган байрам тухфалари хайрия ва беғараз ёрдам сифатида бемор болаларга тарқатилди.\nЮқоридагиларни инобатга олиб Марказ рахбарияти “Халқаро ННТ Ўзбекистон ва Туркия Ишбилармонлари Уюшмаси “UTID” рахбарияти ва мутасадди ходимларига миннатдорчилик билдиради.


Дизайнер Гулчеҳра Юнусова янги либослар тўпламини намойиш этди (фото) – Uzarena\nGigu бренди остида фаолият юритадиган дизайнер Гулчеҳра Юнусова навбатдаги либослар тўпламини тақдим этди, деб ёзади Daryo.uz.\nРамадан номли либослар тўплами намойишидан аввал, томошабинлар эътиборига видеролик намойиш этилди. Унда 2010 йилда фаолиятини бошлаган Гулчеҳра Юнусованинг бугунгача эришган муваффақиятли онлари ҳамда иш жараёнлари акс этди. Тақдимотни Зайнаббегим Юнусова олиб борди.\nАсосан, аёллар либосларини яратувчи дизайнернинг бу галги тўпламидан эркаклар кийимлари ҳам ўрин олган. Илк намойиш ҳам айнан эркаклар учун яратилган яктаклар тақдимотидан бошланди. Дизайнер миллий яктаклар бичимига замонавий мода элементларини қўшган ҳолда янгича кўриниш яратган.\n«Либосларда асосан, шойи адрас, шифон ва виллур матоси ишлатилган. Ранглар бир-бирига уйғун ҳамда ёрқин. Ортиқча эътиборни тортмайди, либосларни кундалик турмушда ҳам, базмларда ҳам кийиш мумкин. Энг муҳими, либосларни тайёрлашда Ўзбекистонда ишлаб чиқарилган матолардан фойдаланилган», — дейилади хабарда.\nТақдимотни хонанда Мадина Мумтоз ўзининг «Рамазон» номли янги таронаси билан якунлаб берди. Шундан сўнг, байрам дастурхони барчани ўз атрофига чорлади.\nТўпламни Рамадан деб номланишига сабаб – мазкур муборак ой арафасида тақдим этилаётганидир. Барчага байрам туҳфаси бўлишини истадик. Ундан 24 та аёллар, 9 та эркаклар ва битта қизалоқлар либоси ўрин эгаллаган. Ҳар гал либосларимда миллий матолардан фойдаланаман. Навбатдагисида ҳам миллийлигимизни сақлаб қолишга алоҳида урғу берганман».\nГулчеҳра Юнусова, Gigu бренди асосчиси\nҲар бир тақдимоти ўзига хос, бу галгиси ҳам менда катта таассурот қолдирди. Кутмагандим, жуда чиройли либослар яратган. Шунақа чиройли қилиб яратиб қўйганидан, ўзим ҳам шундай усулда кийинишни истаб қолдим. Бу эса Гулчеҳранинг ютуғи, деб ҳисоблайман».\nГулчеҳранинг тикаётган либосларида шарқоналик, араб йўналиши бор. Шу сабаб унинг ишлаш услуби бошқа дизайнерлардан фарқ қилади. Бугунги либослар ҳам жуда чиройли. Кундалик кийганда ҳам ноқулайлик келтириб чиқармайдиган бежирим либослар бўлган. Ижодларига улкан парвозлар тилайман. Улардан кутилмаган ва янада қизиқарли либослар тўпламини кутиб қоламиз.\nШаҳзода Муҳаммедова, дизайнер ва актриса\nТақдимот маросимига Зарина Низомутдинова, Дилсўз, Шаҳзода Матчонова, Нилуфар Усмонова, Шаҳзода Муҳаммедова, Лола Ахмедова, Мадина Мумтоз, Халимахоним Ибрагимова, Умидахонлар ҳам ташриф буюрди.


Мустақиллик байрами - Баҳоуддин Нақшбанд ёдгорлик мажмуаси маркази\n06 сентябр 2018 й.\n1060 марта ўқилди.\n2018 йил 5 сентябрь куни Бухоро шаҳар “Жўйбори Калон” аёл-қизлар ўрта махсус ислом билим юртида “Азиз ва ягонамсан, жонажон Ўзбекистоним!” шиори остида “Мустақиллик байрами” ва “Билимлар куни” муносабати билан тантанали тадбир бўлиб ўтди. Билим юрти АРМ томонидан истиқлол, унинг қўлга киритилиши, уни асраб-авайлаш мавзуларидаги адабиётлар кўргазмаси ташкил этилди.\nПухта сценарий асосида тайёргарлик кўрилган тадбир ўқитувчи ва талабалар томонидан “Мустақиллик байрами” ва “Билимлар куни” кўтаринки руҳиятда бошланди.\nМусиқа остида тадбирда мударрисалар, талабалар ва меҳмонлар томонидан “Ўзбекистон Республикаси Мадҳияси” ижро этилди.\nБилим юрти маънавият ва маърифат ишлари бўйича мудир ўринбосари Рохат Мамадшоева ташкил этилган тантанали мусиқий адабий ва ноанъанавий тарзидаги Ватанимизнинг 27 йиллигига бағишланган байрам тадбирни очиб бериш учун сўзни билим юрти мудири Азизхўжа Иноятовга берди.\nБилим юрти мудири Азизхўжа Иноятов “Мустақиллик берган имкониятлар” мавзусида: “Бу мустақиллика эришиш учун не-не машаққатлар орқали эришилганлигини ҳеч қачон унутмаслигимиз лозим, деб собиқ иттифоқ даврида бошдан кечирган машаққатларни айтиб берди. Мана мустақиллик туфайли барча соҳалар каби ислом динига бўлган эътибор тобора ошиши ота-боболаримизнинг орзу умидларини амалга оширди. Ўзбекистон Республикаси Биринчи Президенти И.Каримов ишларининг давом қилдираётган Президентимиз Шавкат Мирзиёевнинг ҳам ташаббуслари билан диний-маърифий соҳага эътибор тобора кучуяётгани инсонга ғурур ва ифтихор бағшида қилади. Мустақиллик туфайли маънавиятимиз ва маърифатимизга эътиборлари замирида биз билим олиш, ибодатларимизни бажариш, динимизни ўрганиш шарафига муяссармиз. Ҳаммамиз шуларнинг қадрига етиб, Мустаққил мамлакатимизнинг 27 йиллик ривожланиш, тараққиёт, фаровонлик йўлига ҳисса қўшиш бахтига муяссармиз.”,-деди.\n“Билимлар куни” ҳамда, янги 2018-2019 ўқув йили муносабати билан 1 курс талабаларни табриклаш учун билим юрти ўқув ишлари бўйича мудира муовини Ҳуснигул Ҳалимова сўзга чиқиб: Алҳамдулиллаҳ, бугун барчамиз Мустақиллигимиз шарофати билан эришган ютуқларимизни нишонлаш ниятида йиғилиб турибмиз. “Билимлар куни” ҳамда, янги 2018 -2019 ўқув йили муносабати билан билим юртимизга қабул қилинган, шу йили сафларимизни тўлдирган 20 нафар талабаларимизни муборакбод этамиз - деди. Билимларимиз хайрли, амалларимиз қабул бўладиган, ҳаётимиз фаровон бўлсин деб ният билдирди.\nТадбир давомида 1, 2, 3 ва 4-курс талабалари Мусатақил юртимизнинг байрамини нишонлаш учун ўзларининг кўринишлари билан қатнашишди. Ўзбек, рус, инглиз ва араб тилларида Ўзбекистонимизнинг буюк ютуғи, Мустақиллигимиз ҳақида нутқ сўзлашди. Мустақиллик, истиқлол, ҳуррият, ҳамжиҳатлик, бағрикенглик ва тенг ҳуқуқлилик тушунчаларини таърифлаб беришди. 2017-2018 йиллардаги диний-маърифий соҳадаги энг муҳим ислоҳотлар санаб ўтилди.\nТадбир жараёнида ўқишга қабул қилинган 1-курс талабаларига талабалик гувоҳномалари тантанали равишда топширилди.\nБухоро шаҳар бош отинойиси Г.Юнусова сўзга чиқиб, Аллоҳга шукрки, барчамиз шундай кунларда дийдор кўришиб турибмиз. Озод ва обод Ватанимизда тинчлик ва осойишталик ҳукм сурмоқда. Элимизда бунёдкорлик ва яратувчилик ишлари кўлами тобора ортмоқда. Азиз ва муқаддас диёримиз кун сайин гуллаб яшнамоқда. Мамлакатимиздаги тараққиёт ва юксалишлар юртдошларимизда ҳақли равишда фахр ва ифтихор туйғуларини уйғотмоқда – деди.\nБилим юрти ўқув ишлари бўйича мудира муовини навбатни билим юрти ўқитувчиси Гулнора Бафоевага ноанъанавий тарзда ташкил қилинган “Мустаққилик дарси”ни ўтказишлари учун берди. Талабаларнинг фаол иштирокларида жуда қизиқарли ва таъсирчан ўтказилган дарс талабалар ва меҳмонларга манзур бўлди.\nТадбир сўнгида билим юрти талабалари томонидан Қуръони карим сураларидан тиловат қилди. Билим юрти мудири Азизхўжа Иноятов дуои хайрларида Юртимиз Мустаққилиги, фаровонлигига катта ҳисса қўшаётган ўқитувчилар жамоаси ва талабаларга билим бериш ва билим олиш каби машаққатли ва хайрли ишларида муваффақиятлар тилади.